بواری هه‌ناسه دانی سیاسی له ئێران تاڕاده‌ی نه‌بوون ته‌نگه ، جگه له‌وه‌ش بارو دۆخی ئابوری و گرانی له‌و لاوه بووه‌ستێت ، نه‌بوونی و گرانیه‌ك كه هه‌موو ئێرانیه‌كی ناچاری كاری له ش پڕوكێن كردووه ، جگه له‌و گروپه‌ی حوكمی ئێران ده‌كه‌ن ، گروپێك كه ته‌نانه‌ت له داكه‌ندنی له‌چكیش توڕه ده‌بن ، ئه‌وان به داكه‌ندنی له‌چكێك دنیا لێك ده‌نێن لێ ناهێڵن خه‌ڵك داوای نان و ئاسایش بكات ، لۆمپه‌نه‌كانی خۆیان به‌رداوه‌ته خه‌ڵك و له بری ئازادی پۆلیسی ئاكار رێ له ده‌ربڕینی نامه‌یه‌كی ئاشقانه‌ش ده‌گرێت ، ئاخر ئێرانی شه‌مسی ته‌برێزی و فیرده‌وسی و سه‌عدی شیرازی و شامیلۆ ، ئێرانی هێمنی موكریانی و سواره‌ی ئێلخانی زاده‌و عه‌باسی كه‌مه‌ندی ، ئێرانی گوڵسورخی و ده‌روێشیان و ده‌وڵه‌تئابادی چۆن ده‌بێت له توڕدانی له‌چكێك بترسێ ، له‌چكێك كه له ساڵی 1979ه‌وه به زۆر كراوه‌ته سه‌ر كچانی ئه‌و وڵاته ، ئێرانیه‌كان ده‌مێكه داوای گۆڕانكاری ده‌كه‌ن ، ده‌مێكه ده‌یانه‌وێ ئازادی وه‌ك ئه‌وه‌ی ئه‌وان ده‌یانه‌وێت بگه‌ڕێته‌وه بۆ نیشتمان نه‌ك وه‌ك ئه‌وه‌ی ده‌سه‌ڵات ده‌یهه‌وێت .\nفیلمی مارمۆلك زۆر له‌مه‌وبه‌ر ره‌خنه‌ی له‌و دۆخه ئاخوندیه گرت ، به‌رله فیلمی مار مۆلك زۆرێك له هونه‌رمه‌ندان و رۆشنبیران وڵاتیان به جێهێشت و رویان كرده شوێنێ بواری هه‌ناسه دانی سیاسی و ئازادی زیاتری تیا بێت ، شوێنێك كه له سه‌ر بیر و رای جیاواز شیرینی عه‌له‌مهولی نه‌كات به دارا ، شوێنێك فیلم و گۆرانی قه‌ده‌غه نه‌كات ، ئێرانیه‌كان هاواری كرانه‌وه‌و ئازادی زیاتر ده‌كه‌ن ، ئه‌وان وه‌ك نه‌ته‌وه‌و گه‌لانێكی هۆشیارو شارستانی داوای وێرانكاری و روخان ناكه‌ن ، داوای گۆڕانكاری ده‌كه‌ن ، وه‌ك چۆن له سه‌رده‌می شادا داوای گۆڕانكاریان كرد ، ناكرێ روحانی و ده‌ست و پێوه‌نده‌كه‌ی له په‌یامی ئه‌و خه‌ڵكه نه‌گه‌ن ،رۆمانی خانوه‌كه‌ی مزگه‌وتێ ، نۆڤلێتی سوتانی كتێبخانه‌ی مناڵه‌كان ، سه‌دان چیرۆك و شیعرو گۆرانی ، قسه له تاریكیه‌ك ده‌كه‌ن ، تاریكیه‌ك كه پێویستی به هه‌ڵكردنی ملیۆنان مۆمه بۆ روناكبوونه‌وه ، ئێرانیه‌كان وه‌گ گه‌لانێكی زندوو پرسیاری ئه‌وه‌ده‌كه‌ن چۆن ده‌بێت نزیكه‌ی 40 سیاسه‌ت له یه‌ك به‌رگ و ره‌نگا بێت ، ئه‌ی جیاوازی ، پرسیاری ئازادی زمان ، ئازادی وتن ، ئازادی نووسین ده‌كه‌ن ، ئه‌مانه نه‌كفرن ، نه‌وڵات وێران ده‌كه‌ن ، ئاخر نه‌ك ژه‌نینی هه‌زار ده‌ف ، ژه‌نینی هه‌موو ده‌فی دنیا له ئه‌سفه‌هان ئازاری چۆله‌كه‌یه‌ك ناده‌ن ، لێ ده‌رچوونی دوو گوله ره‌نگه قوربانیه‌كی لێبكه‌وێته‌وه ، بۆیه ده‌بێت ده‌سه‌ڵاتدارانی ئێران له‌و راستیه بگه‌ن كه ئێرانیه‌كان له چه‌قبه‌ستنێكی قوڵدان ، چه‌قبه‌ستنێكی سیاسی ترسناك ، كه ئه‌گه‌ر سیستمه‌كه چاكسازی تیا نه‌كرێت هیچ له‌وه ناگۆڕێ ئه‌حمه‌دی نه‌ژاد ، روحانی یان خاته‌می سه‌رۆك بن ، سیستمه‌كه پێویستی به گۆڕانكاریه تا ئه‌و شوێنه‌ی مناڵانی سنه به كوردی بخوێنن ، جگه له حوكمڕانی ئاخونده‌كان ئه‌حزابی دیكه‌ش هه‌بن و فره‌یی هه‌بێت ، میدیای ئازاد هه‌بێت ، تا ئه‌و راده‌یه‌ی كه به ئه‌حمه‌دی نه‌ژاد ده‌وترا " چه‌شمهای خود ده‌ركوردستان بازكون " .\nله ئێراندا نادادی و سته‌م و ناجۆری هه‌یه ، هه‌موو ده‌سه‌ڵاتدارانیش ئه‌وه زۆر باش ده‌زانن ، من هه‌میشه ئێرانم وه‌ك وڵات ،وه‌ك ئه‌ده‌ب و هونه‌ر ، وه‌ك شه‌جه‌ریان و به‌نان و شه‌هرامی نازری و هتده‌وه خۆش ویستوه ، به‌ڵام نادادی و سته‌مێكی به‌رباد هه‌یه ، جارێكیان دۆستێك له تاران بردمی بۆ ماڵی شاو باسی ژیان و خۆشگوزه‌رانی و سه‌ڵته‌نه‌تی ئه‌وی بۆ كردم ، دواتر بردمی بۆ شوێنه‌كه‌ی كه ئیمام له چه‌مه‌ران تیای بووه ، پێی وتم ئه‌وه جیاوازیه‌كه‌یه ، وتم بمبه بۆ سه‌ر مه‌زاری ئیمام خومه‌ینی ، له‌وێ پێم وت " دۆستی من ئه‌وه‌ی شا به زندوێتی داگیری كردووه و بۆ خۆی بووه ، ئیمام به مردویه‌تی ، ده‌ی جیاوازیه‌كه چیه ؟!.\nئێرانیه‌كان ده‌یانه‌وێت سبه‌ینێ له ئه‌مڕۆ نه‌چێت ، بۆ ئه‌وه‌ش هه‌موو رێگه‌یه‌ك ده‌گرنه به‌ر ناكرێ به گرتن و كوشتن وه‌ڵام بدرێنه‌وه، كێ له كوشتنی قاسملوو شه‌ره‌فكه‌ندی قازانجی كرد، برین چۆن به كوشتن ساڕێژ ده‌بێت.\nسورییەكان ڕۆمن، وڵاتی ڕۆمەكانە، عەرەب هەرقلی سەركردەی ڕۆمیان كوشت‌و ناویانناوە سوریای عەرەبی، عێراق وڵاتی سۆمەری‌و بابلی‌و ئاشوری‌و جووەكانە، بابل نیشتمانی یەكەمی جووەكانەو لەوێوە كۆچیان پێكرا بۆ ئۆرشەلیم..عەرەب هاتن گرتیان‌و ناویانناوە عێراقی عەرەبی. مەغریب وڵاتی ئەمازیغیەكانە، ئەوێیان گرت و ناویانناوە مەغریبی عەرەبی. میصر پاشماوەی فیرعەونەكان‌و وڵاتی قیبتیەكانە، ئەوێیان گرت و ناویانناوە میصری عەرەبی، سەیرتر ئەوەیە ناوەڕاستی ئەوروپا شاری سیڤلیا یان ئیشبیلیا، گرتیان، ئەوروپیەكان لەدەستیان دەرهێنان‌و رزگاریان كرد، كەچی ناویانناوە ئەندەلوس‌و ئێستاش داوای ئەندەلوس دەكەن لە ئیسپانیا..تۆ وەرە لە بیابانەكانەوە بێیت‌و بڵێیت تاوەكو هەنجیرەو قوشتەپە‌و زاخۆ وڵاتی منەو دەشبێت تاوەكو حاجی ئۆمەران سوپای منی لێ بێت؟؟. ئەوەیە نەتەوەگەرایی..سەیریش ئەوەیە هیچیان پێ نیە بۆ مرۆڤایەتی..داهێنانێكی گرنگم پێ بڵێن هی عەرەب بێت، هەر بۆ نمونە شتێكی وەكو ئەم فەیسبوكە؟؟. كە ئەوان دایانهێنا بێت..؟؟\nئەگەر بەهانەكەش ئەوەیە فتوحاتی ئیسلامیان كردووە، كەواتە بۆچی ناوتان نەكردوون بە عێراقی ئیسلامی، سوریای ئیسلامی، میصری ئیسلامی، مەغریبی ئیسلامی...هتد، كەچی ناویان ناون بە پاشگری عەرەبی؟؟؟؟.\nگه‌نده‌ڵى له كوردستان مه‌ترسیدارترینه\nسه‌رخێڵ هاشم..... له‌گه‌ڵ نزیكبوونه‌وه‌ى ڕۆژى جیهانیى ڕووبه‌ڕووبوونه‌وه‌ى گه‌نده‌ڵى، جارێكى تر ئه‌و پرسه له دنیا و هه‌رێمى كوردستان دێته‌وه به‌رباس، هه‌رچه‌نده گفتوگۆ له‌سه‌ر گه‌نده‌ڵى له كوردستان به به‌راورد له‌گه‌ڵ وڵاتانى تر جیاوازه، به‌ڵام ده‌كرێت ئه‌مساڵیش به‌هۆى هاتنه‌وه پێشى 9/12 ڕۆژى جیهانیى ڕووبه‌ڕووبوونه‌وه‌ى گه‌نده‌ڵى خوێندنه‌وه‌یه‌كى تر بۆ دۆخى گه‌نده‌ڵى و گه‌نده‌ڵكارانى كوردستان بكه‌ین. گه‌نده‌ڵی له فره‌وانترین پێناسه‌یدا بریتییه له به‌كارهێنانی ده‌سه‌ڵات و سامان و پێگه‌ی گشتی بۆ به‌رژه‌وه‌ندی تایبه‌تی، ئیتر ئه‌و گه‌نده‌ڵییه له هه‌رێمى كوردستان شێوه‌یه‌كى جیاوازترى هه‌یه، به ڕوونى تا ئێسته له كوردستان گه‌نده‌ڵى زه‌برێكى به هێزه‌و به‌رده‌وام لێمان ده‌دا، گه‌نده‌ڵى خه‌ریكه له كوردستان پێناسه فره‌وانه‌كه فره‌وانتر ده‌كات، گه‌نده‌ڵى له ڕێى كه‌س و گرووپێك، حزبێك، ناوچه‌یه‌ك، تا ئێسته به‌رده‌وامه. پێشتریش له چه‌ند وتارێكى تردا ئاماژه‌م به‌وه كردبوو ڕاسته له كوردستان دامه‌زراوه‌ى تایبه‌ت به‌ڕووبه‌رووبوونه‌وه‌ى گه‌نده‌ڵى هه‌یه، به‌ڵام ئه‌گه‌ر ئیراده‌یه‌كى ڕژدى حوكمڕانى له پشتى هه‌نگاوه‌كانییانه‌وه نه‌بێت، ناتوانن هه‌نگاوى زیاتر بنێن، نه‌بوونی ئیراده‌ی راسته‌قینه‌ی سیاسیی بۆ شه‌ڕی گه‌نده‌ڵی پێوه‌ندی به بوونی به‌رژه‌وه‌ندی سیاسیی حزبی و كه‌سییه‌وه هه‌یه، ئه‌مڕۆ گه‌نده‌ڵی زیاتر وه‌ك كارتێكی سیاسی پاڵه‌په‌ستۆ له دژی چه‌ند حزبێكى مه‌یدانى سیاسیى كوردستان به‌كار ده‌هێنرێ كه جێى داخه شه‌ڕی راسته‌قینه‌ی گه‌نده‌ڵی یه‌كسان كراوه به شه‌ڕكردن له‌گه‌ڵ ژماره‌یه‌ك حزبى دیار كه ئه‌م وێناكردنه زیانی زۆری له كوردستان داوه. په‌رله‌مان كه ده‌بوو سه‌رچاوه‌یه‌كى سه‌ره‌كیى به‌گژداچوونه‌وه‌ى گه‌نده‌ڵى بێت له ڕابردوو ئه‌وه نه‌بووه، هه‌روه‌ها دادگا ڕۆڵێكى سه‌ره‌كى له لێكۆڵینه‌وه‌ى كه‌یسه‌كانى گه‌نده‌ڵى هه‌بووه، به‌ڵام ئه‌وه‌ى زانراوه به‌هۆى ده‌ستێوه‌ردانى حزب و چه‌ندان كێشه‌ى تر نه‌یتوانیوه كه‌مترین دۆسیه یه‌كلا بكاته‌وه، بۆیه له‌و ڕووه‌وه هه‌نگاوى ڕژد ئه‌وه‌یه، دادگایه‌كى تایبه‌ت به ده‌سته‌ى ده‌ستپاكى هه‌رێمى كوردستان دابمه‌زرێت. كورد ده‌ڵێ، "كانییه‌ك له سه‌رچاوه‌كه‌ی پیس بووبێ، له خواره‌وه ناتوانرێ ئاوه‌كه‌ی پاك بكرێته‌وه"، ده‌توانرێت له‌سه‌ر ئه‌و په‌نده به ته‌واوى لێكۆڵینه‌وه‌ى گه‌نده‌ڵى له كوردستاندا بكرێت كه ڕه‌نگه واقیعى سیاسیى و ڕووداوه‌كانى كوردستان تا ئاستێك واى كردبێت كه‌متر به‌و جۆره كار كرابێت. چى مه‌ترسیدارترینه ئێسته گه‌نده‌ڵى له‌و ئاسته‌دایه، له تیرۆره‌وه بگره تا ئه‌وه‌ى ده‌گاته شێرپه‌نجه‌یه‌كى سه‌خت كه ڕزگاربوون لێى ئه‌سته‌مه، كوردستان وه‌ك ئه‌وه‌ى له ڕابردوو به تیمێكى باش شه‌ڕى تیرۆرى كرد، بۆ له‌ناوبردنی گه‌نده‌ڵیش پێویستى به تیمێكى هاوشێوه‌یه، نه‌ك تیمێك له ڕابردوودا نوقمى گه‌نده‌ڵى بوون و سه‌رچاوه‌ی به‌شێكى مه‌ینه‌تى هاووڵاتییانى كوردستان بوون. چیتر به پێویستى قسه‌كردن نازانم له‌سه‌ر گه‌نده‌ڵى، به‌ڵام چه‌ند پێشنیازێك بۆ ڕووبه‌ڕووبوونه‌وه‌ى گه‌نده‌ڵى به‌پێویست ده‌زانم:\n-ڕاسته هه‌رێمى كوردستان ڕووبه‌ڕووى چه‌ند كێشه‌یه‌كى هه‌نووكه‌یى بووه‌ته‌وه و چه‌ند پرسێكى نه‌رێنى به‌سه‌ر كوردستاندا هات، به‌ڵام ئێسته پێویسته حكوومه‌ت و لایه‌نه پێوه‌ندیداره‌كان بیر له به‌ستنى كۆنفرانسێكى نێوده‌وڵه‌تى بكه‌نه‌وه بۆ ئه‌وه‌ى به ڕژدى به‌گژداچوونه‌وه‌ى گه‌نده‌ڵى ڕابگه‌یه‌نن. - كاتى ئه‌وه نییه ده‌ست له كه‌س بێته پاراستن به‌ناوى حزبایه‌تى و خزمایه‌تى، نابێت سڵ له‌وه بكرێته‌وه كه گه‌نده‌ڵ و بازرگانانى وه‌به‌رهێنان و نه‌وت و سپیكردنه‌وه‌ى پاره و ته‌ندروستى و.. تد، نه‌گیرێن، به‌ڵكو ده‌بێ سزاى توند بدرێن. - كاتى ئه‌وه‌یه پێش ئه‌وه‌ى به‌غدا موزایه‌ده‌ى ڕووبه‌ڕووبوونه‌وه‌ى گه‌نده‌ڵیمان له‌سه‌ر بكات، خۆمان گه‌نده‌ڵه‌كانمان بگرین و چاكسازى بكه‌ین به كارى له پێشینه‌ى ده‌سه‌ڵاتى سیاسى و حكوومڕانى. - پێویسته یاساكانى لێكۆڵینه‌وه و دادگا و دامه‌زراوه‌كانى ڕووبه‌ڕووبوونه‌وه‌ى گه‌نده‌ڵى توندتر كاره‌كانیان بكه‌ن و ده‌ستكراوه‌تریان بكه‌ن له‌سه‌ر ته‌واوى سێكته‌ره‌كان بۆ لێكۆڵینه‌وه. - پێویسته هه‌رچى زووه ستراتیجى ڕووبه‌ڕووبوونه‌وه‌ى گه‌نده‌ڵى به‌هاوكارى میدیا نیشتمانییه‌كانى كوردستان جێبه‌جێ بكرێت. له كۆتادا به گرنگى ده‌زانم دواى ئه‌م 9/12/2017یه كه ڕۆژى ڕووبه‌ڕووبوونه‌وه‌ى گه‌نده‌ڵییه، بیر له هه‌نگاوى تر بكرێته‌وه بۆ ئه‌وه‌ى په‌نجه‌ره‌یه‌كى نوێى چاكسازى له كوردستان بكرێته‌وه.\nبە شێوەیەکی گشتیی خێزانی کوردیی ڕووبەرێکی داخراوە بەڕووی دونیای دەرەوەدا و بەشێکی زۆری بەسەرھات و ھەڵسوکەوتەکانی ناوی نەزانراوە. ئەم خێزانە خانەیەکی کۆمەڵایەتییە بە دەیان تابو و بە سەدان شێواز لە بێدەنگیی و بە فۆرمی جیاوازی داپۆشین، شاراوەتەوە. بە دەگمەن نەبێت دەست بۆ وردەکارییەکانی ناو ئەو دونیا داخراوە نەبراوە، تەنانەت ئەدەبیاتی ئێمە ئەدەبیاتێکی بێدەنگە لە خێزان. ھاوکات گوتارێکی دینیی و ئەخلاقیی درۆزنانە باڵادەستکراوە کە خێزان لە دونیای ئێمەدا نەک تەنھا وەک ڕووبەرێکی کۆمەڵایەتیی و بێکێشە و بێگرفت نیشانیئەدات، بەڵکو وێنەیەکی تەواو رۆمانسیی بۆ دەکێشێت و وەک یەکەیەکی پڕ ھارمۆنیەت و خۆشەویستیی و ڕێز و بەزەیی نمایشیدەکات. ھاوکات چەندان ھێز و لایەن و ئایدیۆلۆژیا لەئارادان باس لەوە دەکەن کە خێزانی دونیای ئێمەدا تەواو جیاوازە لە خێزانی بەشەکانی تری دونیا، بەتایبەتی لە خێزان لە ئەوروپا و خۆرئاوادا. گوایە خێزانی لای ئێمە بەھەشتێکی بچکۆلانەی پڕ خۆشەویستیی و ڕێز و مەحبەتە و خێزانیش لە ئەوروپا یەکەیەکی داڕزاو و لەبەریەک ھەڵوەشاوە و بێھەست و بێسۆزە. ھەم گوتاری ئیسلامییەکان و ھەم ناسیۆنالیستە عەلمانییەکان و ھەم گوتاری خۆرھەڵاتناسیی ئەم کارە ئەنجامئەدەن. مەگەر جار نەجار حیکایەتێکی تۆقێنەری منداڵێکی وەک ئەم یوسفە دزەبکاتە دەرەوە و بتوانێت شتێک لەو دڵڕەقیی و نائینسانیەت و بەربەریەتە کەم وێنەیە نیشانبدات کە لەناو خێزانی کوردیدا ئامادەیە. نیشانیبدات چیھا فۆرمی تۆقێنەرانەی توندوتیژیی و دەستدرێژیی و سوکایەتیپێکردنی تێدایە. حیکایەتی ئەم منداڵە جارێکی دیکە یەکێک لە خورافەتە گەورەکانی دونیای ئێمە ڕووتدەکاتەوە و بەبێ جلوبەرگ نیشانی ھەموومانی ئەدات: خورافەتی خێزانی کوردیی وەک بەھەشتێکی بچکۆلانە. من زیاد لە پازدە ساڵە باسی ئەوەم دەکەم کە فۆرمە جیاوازەکانی دەسەڵات لەناو خێزانی کوردیدا پێویستیان بە چاودێریکردن و لێپرسینەوە ھەیە، نابێت بەو شێوەیەی ئەمڕۆ ئازاد و بێلێپرسینەوە بن، لە دەسەڵاتی نێرەوە بەسەر مێدا بیگرە، بۆ دەسەڵاتی باوک و دایک بەسەر منداڵەکانیاندا و دەسەڵاتی گەورە بەسەر بچووکدا. ئەم حیکایەتەی یوسف پێماندەڵێت دەسەڵاتی ناو خێزان گەر چاودێرینەکرا دەتوانێت بۆ چ جەھەنەمێک بگۆڕێت. دەبێت چەند یوسفی دیکە دروستببن بۆئەوەی جوڵەیەک بەم ئاراستەیەدا دروستببێت. ئەی دەبێت چەند یوسفی تر ھەبن کە بەسەرھاتە کارەستئامێزەکانیان دیوارە ئەستورەکانی دەوری خێزانی کوردی بۆ نەبڕابێت و نەگەیشتبنە بەرچاو و بەر گوێی ئێمە.\nلەپەیجی فەیسبوكی نوسەر وەرگیراوە..\nكورد لە نێوان جەنگاوەری چاك و سیاستوانی خراپ\n::هیوا سەید سەلیم\nكورد لەوەتەی هەیە لە شەڕ و رووبەرووبوونەوەی دووژمنان و داگیركەران قارەمان دەركەوتووە وە هەمیشەش خاوەنی جەنگاوەری چاكبووە، لە ساڵانی دوایشدا هێزی پێشمەرگەی كوردستان لە شەڕی رێكخراوی تیرۆرستی داعش چ لە باشووری كوردستان و ناوچە كوردستانیەكان و تەنانەت بەشێكی خاكی عێراق بگرە، تا رۆژئاوای كوردستان كە لەسەر دەستی شەرڤانانی یەپەگە و یەپەژە قارەمانیەتی نواند، ئەمە بووە هۆی ئەوەی كێرڤی سیاسی كوردی لەو دوو پارچەیەی كوردستان لەسەر دەستی ئەو جەنگاوەرە باشانە بەشێوەیەك بەرزبووەوە كە هەموو جیهان باس لە قارەمانیەتی پێشمەرگە و شەرڤانان بكات .\nلە ڕابردوو هەمیشە دەوترا كورد شەركەری باشی هەیە و لە شەردا دەستكەوتی باشی سیاسی بەدەستهێناوە بەڵام كە چۆتە سەرمێزی گفتوگۆخەرمانەی دەستكەوی شەركەرەكانی دۆڕاندووە، بۆیە چاوەڕوان دەكرا ئەمجارەیان وانەبێت و دەرس لە ڕابردووی وەرگرێت.\nدەزانین كە شەڕی داعش و پێكهێنانی هاوپەیمانی نێودەوڵەتی بۆ كۆتایهێنان بە تیرۆرستانی داعش، دەرفەتێكی گەورەبوو كە كورد بتوانێت سوود لە توانا سەربازی و مرۆیی و دارایەكانی هاوپەیمانان وەرگرێت، چونكە هەر زوو كورد لەو دوو پارچەیەی كوردستان(باشوور – رۆژئاوا) كرایە بەشێك لەو هاوپەیمانیە، وڵاتانی زلهێزیش بۆ كۆتیهێنان بە رێكخراوی تیرۆرستی داعش پشتیان بە ئازایەتی شەرڤانان و پێشمەرگە بەست، تەنانەت لەو شوێنانەش كە شاری كوردستانی نین و لەژێر دەستی داعش دابوون، نموونەی ناوچەكانی رۆژئاوای فورات لە سوریا، بە شاری ڕەقەی پایتەختی خەلافەتی داعش و ناوچەكانی دەوروبەری شاری موسڵ لە عێراق.\nدەبوو ئەمجارەیان كورد ئەو ووتەیە تێپێڕێنێت كە دەوترا (كورد تەنیا جەنگاوەری چاكە)، چونكە پەیوەندیە سیاسی و دبلۆماسیەكانی كورد لەگەڵ دونیای دەرەوە ئەو دەرفەتەی بۆ كورد ڕەخساندبوو تا بتوانێت لە پاڵ شەر و قارەمانیەتی جەنگاوەرانی دەسكەوتی سیاسیش بەدەستبێنێت.\nرووداوەكانی دوای ئەنجامدانی ریفراندۆم لە باشووری كوردستان، ئەوەمان پێدەڵێت كە نەك هەر سوود لەو دەرفەتە وەرنەگیراوە، بگرە خەریكە بڵێین ئەوەی تریشمان لەسەر دانا وەك ئەو پەندە كوردیەی كە دەڵێت( بۆ ریش چوون سمێڵی لەسەر دانا)\nئەمەشیان گەواهی ئەو راستیەیە كە كورد ئەگەرچی خاوەنی جەنگاوەری باشە و لە شەڕ و تەنگانە دەشێت پشتی پێببەسترێت بەڵام لە مەیدانی سیاسەتدا ئەوە نیە.\nلە ڕابردوودا ئەزموونی شكستە سیاسیەكانی كورد ئۆباڵەكەی دەخرایە ئەستۆی فاكتەرە دەرەكیەكان و هەڵگەڕانەوەی وڵاتان لە پشتیوانیكردن لە كورد، بەڵام ئەوەی ئەمجارەیان لە هەرێمی كوردستان روویدا ئۆباڵەكەی لە ئەستۆی سەركردایەتی سیاسی و حوكمڕانانی هەرێمی كوردستان دایە، كە لە خوێندنەوەی هاوكێشە دەولی و ئیقلیمیەكان بەرچاوروون نەبوون، بۆیە دەبینین كە دەرنجامەی ئەو شكستەش ئەوەیە كە ئەزموونی سیاسی لە باشووری كوردستانت و دەگەڕێتەوە بۆ سەردەمی نیو سەدەی رابردوو.\nئەمەو گومان دەكرێت هەمان سینارۆش بەسەر رۆژئاوای كوردستان بێت ئەگەر ئەزموون لە شكستەكانی باشوور وەرنەگرن و وەك باشوور هەموو هێلكەكانی خۆیان بخەنە سەبەتەی پشتیوانی دەرەكی كە لە ئێستادا وانین و خاوەن ئیرادەی خۆیانن.\nپاش ئەو شكستەی باشوور لەسەر دەستی دەسەڵاتداری خراب تووشی بوو، هێشتا نیەتێك شك نابەین كە دەسەڵات لە هەرێمی كوردستان ئەزموون لە شكستی خۆیان وەرگرن و دان بەو شكستە بنێن و پشت لە سیاسەت نا لۆژیكی بكەن، چونكە بەردەوامی دان بەو سیاسەتە كورد ناگەیەنێتە كەنارێكی ئارام و باش.\nرۆژانی بەر لە ریفراندۆم خەڵكانێكی زۆر دەیووت و دەینووسی كە هەرێمی كوردستان پێویستی بە رێكخستنەوەی ناو ماڵی خۆیەتی بەر لە هەنگاونان بۆ ئەنجامدانی ریفراندۆم بەڵام گوێ لەو داوایانە نەگیرا و سەرەنجام نەبوونی یەكڕیزی ناو ماڵی كوردی بووە ئەو درزەی كە نەیارانی كورد تیایدا زەفەرمان پێببەن.\nئەمەش جارێكی تر ئەو ڕاستیەی سەلماندەوە كە ڕاستە كورد خاوەنی جەنگاوەری چاكە بەڵام هێشتا لە چاوی دونیاوە هەر وەك جەنگاوەر مامەڵەی لەگەڵ دەكرێت نەك میللەتێكی خاوەن مافی زەوتكراو ئەمەشیان لە سایەی سیاسەتوانی خرابی كورد.


دوو چالاکی مەدەنیی شاری سەقز، سزای یەک ساڵ بەندکرانیان بەسەردا سەپا | مرۆڤایه‌تی , Mirovayeti\nHome ڕۆژهه‌ڵاتی ناوه‌ڕاست ئێران دوو چالاکی مەدەنیی شاری سەقز، سزای یەک ساڵ بەندکرانیان بەسەردا سەپا\nدوو چالاکی مەدەنیی شاری سەقز، سزای یەک ساڵ بەندکرانیان بەسەردا سەپا\nلە درێژەی گوشارەکانی ڕژیمی ئێران بۆ سەر چالاکانی مەدەنی و سیاسی لە کوردستانی ڕۆژهەڵات، دوو چالاکی شاری سەقز هەرکام شەش مانگ سزای بەندیخانەیان بەسەردا سەپا.\nمرۆڤایەتی: بەپێی ڕاپۆرتی گەیشتوو بە ڕێکخراوی مافی مرۆڤی کوردستان ــ ڕۆژهەڵات، دوو چالاکی مەدەنیی شاری سەقز بە ناوەکانی “نادر مەجیدیان” و “شەهرام مەجیدیان” لە لایەن دادگای شۆڕشی ئەو شارەوە هەرکام بە شەش مانگ سەزای بەند کردن، مەحکووم کران.\nحوکمی ئەو دوو چالاکە مەدەنییەی شاری سەقز، رۆژی دووشەمە ۳۰ی ئاپریلی ۲۰۱۸ی بەرانبەر لەگەڵ ۱۰ی خاکەلێوەی ۲۷۱۸ی کوردی، پێیان ڕاگەیێندراوە.\nئەو دوو چالاکە مەدەنییە کوردە، بە تۆمەتی پڕوپاگەندەی دژی ڕژیم (تبلیغ علیە رژیم) و ئەندام بوون لە یەکێک لە حیزبە کوردییەکانی دژبەری ڕژیمی کۆماری ئیسلامیی ئێران، ئەو حوکمەیان بە سەردا سەپاوە.\nنادر مەجیدیان، ڕۆژی ۸ی خەزڵوەری ۲۷۱۸ی کوردی، بۆ درێژەی دۆسیەکەی کە بە تۆمەتی سیاسی بوون حوکمی بە سەردا سەپا بوو، لە لایەن دادگای شۆڕشی شاری سەقزەوە بانگهێشت کراوە بۆ درێژەی حوکمەکەی لە بەندیحانە ئەو شارە، هەروەها جەخیشیان لەوە کردووەتەوە، ئەگەر ناوبراو لە دادگا ئامادە نەبێ، دادگا بۆخۆی بڕیاری یەکلاکەرەوە دەدا و سزاکەی بەسەردا دەسەپێنێت.\nنادر مەجیدیان، ڕۆژنامەنووس و سەرنووسەری ماڵپەڕی هەواڵدەری “داهاتوو” بوو، کە ئەو ماڵپەڕە لە ساڵی ڕابردوودا لە لایەن حکوومەتەوە داخرا.\nناوبراو پێشتر ڕابردووی بەند و لێکۆڵینەوەی چەند مانگەی لە گرتووخانەکانی ڕژیمدا هەیە. دوواجار لە ڕۆژی ۲۵ی ڕێبەندانی ۲۷۱٤ی کوردی، لە ماڵەکەی خۆیدا، لەگەڵ ۱۱ چالاکی مەدەنی تر، کە دانیشتنێکی هاوڕێیانەیان پێکهێنابوو، لە لایەن هێزەکانی سەر بە دەستگای هەواڵدەری ئیدارەی ئیتڵاعاتی ڕژیم، لە شاری سەقز دەستبەسەر کران، پاش چەند ڕۆژ، چەند کەس لەو گیراوانە ئازاد دەکرێن و نادر مەجیدیان و چوار کەسی تریان لە ڕێژ لێکۆڵێنەوە و گوشاری هێزەکانی ڕژیمدا بەند دەکرێن.\nلە بڕیاری کۆتاییدا، هەموویان لە ڕۆژی ۱ی ڕەشەمەی ۲۷۱٤ی کوردی، بۆ بەندیخانەی ئیتڵاعاتی شاری سنە گوازرانەوە، پاش دوو مانگ لە تێپەڕینی بەندکردنیان لە گرتووخانەی شاری سنە، لە خاکەلێوەی ۲۷۱۵ی کوردی بە دانانی بارمتە، ئازاد دەکرێن.\nنادر مەجیدیان لە بانەمەڕی ۲۷۱٦ی کوردی، بۆ جارێکی تر بۆ دادگای شاری سەقز بانگهێشت کراوەتەوە و لە ئەو کاتەشدا لە دادگای ئەوشارەدا بە بێ تاوان ناسرا.\nPrevious articleبیجار: نقص عضو یک سرباز کورد بر اثر انفجار مین\nNext articleیازدەهەمین خۆکوژی لە ساڵی نوێی کوردی، له کوردستانی ڕۆژهەڵات ڕووی دا.\nمحەمەدئەمین عەبدوڵڵاھی: لە زیندانەوە داوای بە سزاگەیاندنی ئەوانە دەکا کە کەرکووکیان ڕادەست...


زانیاری نوێ لە بارەی هەردوو مۆبایلی هواوەی P30 و P30 Pro – کەی ئای تی ئێن\nلە ماوەی ڕابردوودا زانیاری نوێ لە بارەی هەردوو مۆبایلی داهاتووی کۆمپانیای هواوەی ئەوانیش P30 و P30 Pro ئاشکرا بوون، لە ڕاپۆرتە دزەپێکراوەکەدا مۆبایلەکان بە کۆدی ELE-L29 و VOG-L29 دەرکەوتن و وا دیارە هەردوو مۆبایلەکەش خاوەنی ڕوونمایەک دەبن بە ڕوونی 1080×2340 پێکسڵ و کاردەکەن بە سیستمی وەگەڕخەری ئەندرۆید پای 9.0.\nهەروەها وەک لە وێنەی پارێزەری P30 Proـدا دیارە لە سەرەوە، مۆبایلەکە خاوەنی چوار کامێرا دەبێت و هەمووشیان لەسەر یەکتر ستون دەبن، لەگەڵ ئەوەشدا لە تەنیشتیدا فلاش LED جێگیرکراوە، سەبارەت بە P30 وا دیارە خاوەنی سێ کامێرا دەبێت لە بەشی پشتەوە و بە هەمان شێوە لەسەر یەکتر ستوون دەبن بەڵام فلاش LED لە خوارەوەی کامێراکە دەبێت.\nلە ڕووکاری پێشەوەش هەردوو مۆبایلەکە نۆچی دڵۆپەی ئاو waterdropـن لە ڕوونمادا و کامێرای پێشەوەی مۆبایلەکەی تێدا جێگیرکراوە ئەمەش هەمان دیزاینی مۆبایلەکانی Mate 20ـە، سەرەڕای ئەمانە پێشبینی دەکرێت هەردوو مۆبایلەکە خاوەنی هەستەوەری پەنجەمۆری ژێر ڕوونما بن و کاربکەن بە پڕۆسێسەری Kirin 980.\nتاگەکان P30 P30 Pro


ئەڕشیفی جووەكان دەگەڕێندرێتەوە عێراق\n:: PM:08:25:21/09/2019 \nهەوڵەكان وەزارەتی رۆشنبیری بەردەوامە بۆ گەراندنەوەی شوێنەوارە دزراوەكانی عێراق كە لە دوای رووخانی رژێمی بەعس تا ئێستەشی لەگەڵ بێت بەردەوامی هەیە. عەبدولئەمیر حەمدانی دەڵێ، رێككەوتووین لەگەڵ ئەمەریكا كە ئەڕشیفی جووەكان تا ساڵی 2021 بگەڕێنینەوە بۆ عێراق.\nئەمڕۆ شەموو 21ی ئەیلوول، عەبدولئەمیر حەمدانی وەزیری رۆشنبیری عێراق رای گەیاند، رێككەوتووین لەگەڵ حكوومەتی ئەمەریكا بۆ گەڕاندنەوەی ئەڕشیفی جووەكانی عێراق كە پێش رووخانی رژێمی بەعس لە عێراق بووە.\nزیاتر گوتی "رێككەوتن كراوە تا ساڵی 2021 هەزاران پارچە شوێنەواری دزراوی عێراق بگەڕێنینەوە، لەگەڵ ئەمەریكاش رێككەوتن كراوە ئەڕشیفی جووەكان بگەڕێنینەوە".\nئەڕشیفی جووەكانی عێراق و تەواوی ئەڕشیفی عێراق، ساڵی 2004 لەلایەن ئەمەریكاوە گەیەنرایە واشنتن بە مەبەستی پارێزگاری كردن لێی، دواتر بەرپرسانی عێراق لەگەڵ بەرپرسانی ئەمەریكی رێككەوتنیان كرد كە تا ساڵی 2021 تەواوی ئەو ئەڕشیفە بگەڕێندرێتەوە.\nجێی باسە پێشتر باڵوێزخانەی ئەمەریكا لە بەغدا رای گەیاند بوو، ئەڕشیفی جووەكانی عێراق هێشتا لەلایەن ئیدارەی نیشتمانی ئەمەریكی پارێزراوە و ئەمەریكاش پابەندە بە رێككەوتنی لەگەڵ حكوومەتی عێراق بۆ گەڕاندنەوەی تەواوی ئەو ئەڕشیفە.


به‌شێك له وته‌كانی سه‌رۆكی حكوومه‌تی هه‌رێمی كوردستان له پانێڵی دیداری مێری\n27/10/2021 - 19:21\nمەسرور بارزانی سەرۆکی حکوومەتی هەرێمی کوردستان، ئێوارەی ئەمڕۆ چوارشەممە 27ـی تشرینی یه‌كه‌می 2021، لەمیانەی بەشداریکردنی لە دوا پانێڵی ديداری ئینستیتیووتی رۆژهەڵاتی ناوەڕاست بۆ توێژینەوەی (مێری) بە ناونیشانی (حكوومەتی هەرێم ڕوو بەرەو ئایندە: ستراتیژەكان، بەربەست و دەرفەتەكان) ئاماژەی بە پڕۆژەکانی کابینەی نۆیەمی حکوومەتی هەرێمی کوردستان و دۆخی ناوچەکە بە گشتی کرد.\nمەسرور بارزانی ڕایگەیاند: من ئەرکی بەڕێوەبردنی ئەو حکوومەتەم گرتە ئەستۆ، بۆ ئەوەی چاکسازی ئەنجام بدەم، بەڵام دوای دەستبەکاربوونم ڕووبەڕووی چەندین ئاڵه‌نگاری بووینەوە، بەڵام وێڕای هەموو ئەو شتانە بەردەوام بووین لە چاکسازی.\nهەروەها گوتی: بڕینی بوودجە دۆخەکەی سەختر کرد لەسەرمان، لە کاتێکدا ڕووبەڕووی داعش دەبووینەوە و 2 ملیۆن پەنابەرمان لە هەرێمی کوردستان حەواندەوە، کەچی بووجە و شایستە داراییەکانی هەرێمی کوردستانیان بڕی. گوتیشی، حکوومەتی عێراق 3 ملیار و 100 ملیۆن دۆلار قەرزاری هەرێمی کوردستانە.\nهەروەها مەسرور بارزانی گوتی: لە ڕێگەی ڕێکخستنەوەی داهات و کۆکردنەوەی سەرچاوەکانی داهات ئەو دۆخەمان چارەسەر کرد و توانیمان هەموو مانگێک مووچەی فەرمانبەران بدەین و ژمارەیەک پڕۆژەش جێبەجێ بکرێت.\nمەسرور بارزانی گوتیشی: تەنیا لە چوارچێوەی حکوومەتدا بڕی 8 ملیار دۆلار یارمەتیی داراییمان بۆ کۆمەڵێک پڕۆژەی گەشتیاری، پیشەسازی و نیشتەجیبوون، کشتووکاڵ، پەروەردە، وەرزش و هونەر دابین کردووە، هەروەها ئاماژەی بە پڕۆژەی دروستکردنی سایلۆکان دا لە هەرێمی کوردستان و ئاماژەی بەوە کرد تەنیا لە هەولێر ئەو پیشەسازییە خۆراکییە توانای ئەوەی هەیە یه‌ك ملیۆن تەن دانەوێڵە وەربگرن. هەروەها گوتیشی: حکوومەت بەرهەمی جوتیاران وەردەگرێ بۆ ئەوەی ساغی بکاتەوە.\nگوتیشی: 740 پڕۆژەی تایبەتمان پەسەند کردووە بۆ ئەوەی جێبەجێ بکرێت، پڕۆژەکانیش هەموو پارێزگاکان دەگرێتەوە، لە چوارچێوەی پڕۆژەکانی حکوومەتی هەرێمی کوردستان نزیکەی 1100 ڕێگه بنیات نراون و نۆژەن کراونەتەوە، هەروەها زیاتر لە 4000 یەکەی نیشتەجێبوون دروستکراون بۆ ئەو کەسانەی کە داهاتیان کەمە و 21 پڕۆژەی بەنداویش دروستکراون کە 32 ملیۆن دۆلاریان بۆ تەرخانکراوە.\nمەسرور بارزانی سەبارەت بە پرسی گەندەڵی گوتی: ئاستی گەندەڵیمان یەکجار کەم کردووەتەوە، لێپرسینەوە لەگەڵ ژمارەیەک کەسیش کراوە سەبارەت بەو پرسە.\nهەروەها مەسرور بارزانی سەبارەت بە داعش قسەی کرد و گوتی: داعش ئێستاش هەڕەشەیەکی گەورەیە نەک تەنیا بۆ عێراق و هەرێمی کوردستان، بەڵکو بۆ تەواوی جیهان. هەروەها گوتی: ئەو دۆخە ناخۆشەی لە عێراق هەیە بواری بۆ داعش ڕەخساندووە تاوەکو برەو بەخۆیان بدەن، هەروەها توانای ئەوەیان هەیە خەڵک بۆ ڕیزەکانیان بانگهێشت بکەن و هێرش ئەنجام بدەن. لەمبارەیەوە گوتی: داعش سوودی لە بۆشایی ئەمنی ناوچە کێشە لەسەرەکان وەرگرتووە، بۆ ئەمەش چاکسازی کراوە بۆ نەهێشتنی بۆشایی ئەمنی لە ناوچە کێشە لەسەرەکان بە پێکهێنانی لیوایەکی هاوبەشی پێشمەرگە و هێزە ئەمنییەکانی عێراق.\nهەر سەبارەت بەم بابەتە مەسرور بارزانی گوتی: داعش تاوەکو ئێستاش بوونی هەیە و چالاکییان لە ناوچەکەدا هەیە، هەرێمی کوردستان و عێراقیش پێویستی بە پاڵپشتی ئەمریکا و کۆمەڵگەی نێودەوڵەتییە بۆ ڕووبەڕووبوونەوەی تیرۆر.\nسەبارەت بە کێشەکانی نێوان ئەمریکا و ئێران مەسرور بارزانی گوتی: هەمیشە ویستوومانە ببینە هۆکارێک بۆ سەقامگیری و چارەسەر لە ناوچەکە، دەمانەوێت لە دەرەوەی کێشەی ئێران و ئەمریکا بین. گوتیشی پێویستە ئەوانیش ڕێز لە سەروەری کوردستان بگرن.\nسەبارەت بە هەڵبژاردنی پێشوەختەی ئەنجوومەنی نوێنەرانی عێراق و سەرکەوتنی پارتی دیموکراتی کوردستان، مەسرور بارزانی گوتی: هەڵبژاردن حووکمی خەڵکە و خەڵک چاودێری کاروباری پارتەکان دەکات، خەڵک یان سزای پارتەکان دەدات یان خەڵاتیان دەکات، سەرکەوتنی پارتیش بەمانای ئەوە دێت خەڵک خەڵاتی کردبن. گوتیشی پارتی پێشەنگ بووە لە ڕووی پێشکەشکردنی خزمەتگوزاری.\nسەبارەت بە بوونی ململانێکانی نێوان تورکیا و پەکەکەش، مەسرور بارزانی گوتی: نەتوانراوە پڕۆژەی خزمەتگوزاری بۆ 800 گوندی کوردستان بگەیەنرێ بەهۆی ململانێکانی نێوان تورکیا و پەکەکە. هەروەها گوتی: پەکەکە هۆکار بووە بۆ ئەوەی تورکیا بێتە خاکی هەرێمی کوردستان، ئەگەر پەکەکە لەو ناوچە سنووریانە نەبووایە تورکیا نەیدەتوانی بێتە ئەو شوێنانە.\nمەسرور بارزانی لەبارەی ڕێککەوتنامەی شنگال گوتی: ڕێککەوتننامەی شنگالمان لەگەڵ حکوومەتی عێڕاق ئەنجام دا، بە گوێرەی ڕێککەوتنامەکە پێویستە هەموو هێزەکان لە شنگال دەرچن، مەلەفی ئەمنی بدرێتە دەستی خەڵکی نێو شاری شنگال، بەڵام ڕێکەوتننامەکە جێبەجێ نەکراوە. گوتی: پیویستە حکوومەتی عێراق لە ڕێگەی دامەزراوە یاساییەکانەوە بچنە شنگال و ڕێککەوتننامەکە جێبەجێ بکەن، هەروەها پێویستە پەکەکە لە ناوچەکە بچێتە دەرەوە.\nمەسرور بارزانی سەبارەت بە ئازادی ڕادەربڕین و مافی مرۆڤ لە هەرێمی کوردستان گوتی: ئێمە ڕێز لە ئازادی ڕادەڕبرین و مافی مرۆڤ دەگرین، هەروەها پاڵپشتیشی دەکەین، هەندێک لە لایەنە ڕکابەرەکان لە ڕێگەی ئەو بابەتەوە دەیانەوێ هێرش بکەنە سەر حکوومەتی هەرێمی کوردستان. لەم کۆتاییەشدا ئاماژە بە کۆمەڵێک لە دەستگیراوان دەکرێت لەمبارەیەوە گوتی: حکوومەتی هەرێمی کوردستان سیستەمی دادگەری هەیە و حکوومەت ناتوانێت ده‌ستوه‌ردان له سیستەمی دادوەری بکات.


ANF | ته‌ڤگه‌ری ژنانی كورد له ئه‌ورووپا ده‌رباره‌ی شه‌نگال بانگه‌وازی ئاراسته‌ی ژنان كرد\nته‌ڤگه‌ری ژنانی كورد له ئه‌ورووپا ده‌رباره‌ی شه‌نگال بانگه‌وازی ئاراسته‌ی ژنان كرد\nته‌ڤگه‌ری ژنانی کورد لە ئەورووپا (TJK-E) بە بۆنەی ساڵیادی كۆمه‌ڵكوژیی ٣ی ئابی ٢٠١٤ی شه‌نگال، لە سه‌رانسه‌ری ئه‌ورووپا چالاکی ساز ده‌كات.\nدووشه‌ممه, 30 Jul 2018, 18:00\nچالاكییه سه‌رتاسه‌رییه‌كه بە درووشمی «ئازادیی ژنانی شەنگال، ئازادیی مرۆڤایەتییە» بە پێشەنگایەتی ته‌ڤگه‌ری ژنان بەڕێوە دەچێت. هەمان رۆژ کاتژمێر ١٨ بۆ یادکردنەوەی ئەو کەسانەی کە لە کۆمەڵکوژییەکەدا کوژراون، مه‌ڕاسیمی خوله‌كێك رێزلێنان ساز ده‌كرێت.\nته‌ڤگه‌ری ژنانی کورد لە ئەورووپا (TJK-E) ده‌رباره‌ی ئەو بابەتە بەیاننامەیەکی بڵاوکردەوە و سەرنجی خستە سەر هێرشه‌كانی قڕكردن كه ٤ ساڵ به‌ر له ئێستا ئه‌نجامدراون. ته‌ژه‌كه‌ی ئه‌ورووپا ڕایگه‌یاند: «٣ی ئابی ٢٠١٤ چەتەکانی داعش به به‌رچاوی تەواوی جیهان هێرشیان کردە سەر کۆمەڵگه‌ی ئێزدیی شەنگال و کۆمەڵکوژییەکی گەورەیان ئەنجام دا. ئامانجی هێرشەکە کۆتاییهێنان بە باوەڕی ئێزدیی دێرین بوو. بەهۆی ئەوەشەوە بە شێوه‌یه‌كی ڕێكخراو هێرش کرایە سەر ژنانی ئێزدی. ئه‌وه‌ی كه كرا له هه‌مان كاتدا قڕكردنی ژن بوو. چەتەکانی داعش زیاتر لە ٣ هەزار ئێزدییان کوشت کە زۆربەیان ژن و منداڵ بوون. دەیان هەزار کەس ناچار بوون واری خۆیان جێبهێڵن. به‌شێك له‌وانه‌ی ڕوویان لە چیاکان كرد، بە تایبەتی منداڵان بەهۆی تینووبوون و برسیبوون گیانیان له‌ده‌ستدا. ٥ هەزار ژن و منداڵ لە لایەن چەتەکانی داعش بەدیل گیران، ئەشکەنجە كران و ده‌ستدرێژییان كرایه سەر. وەکو کۆیلەکان لە بازارەکان فرۆشران. تا ئێستاش چاره‌نووسی هەزاران کەس كه له ژێر دەستی چەتەکانی داعش دیلن، نادیاره.»\nته‌ژه‌كه‌ی ئه‌ورووپا بەبیری هێنایەوە كه ئەو هێرشە لە لایەن نەتەوە یه‌كگرتووه‌كان وەک كۆمه‌ڵكوژی ناسێندراوه، لە مێژووی کۆمه‌ڵگه‌ی ئێزدی-شدا فەرمانی ٧٤ی پێده‌ڵێن.\n«فەرمانی ٧٤ هاوشێوه‌ی ئەوانەی پێش خۆیان بە خوێن لە لاپه‌ڕه‌كانی مێژوودا نووسرا. ژن و منداڵ و کۆچبەران ڕووبه‌ڕووی ئەو کارەساتەوە گه‌وره‌یه بوونه‌وه. کۆمەڵگه‌ی ئێزیدی پاش ئەو كۆمه‌ڵكوژییه، بۆی ده‌ركه‌وت کە خۆبەڕێوەبردن و خۆپاراستن بۆ پارێزگاری کردن لە خۆیان و باوه‌ڕیان چەندە گرنگ و پێویستە. بە پێشەنگایەتی ژنان، بۆ یه‌كه‌م جار لە شەنگال خۆبه‌ڕێوه‌به‌ریی دیموکراتی ڕاگەیه‌ندرا.»\nته‌ڤگه‌ری ژنانی کورد لە ئەورووپا لە بەردەوامی ڕاگه‌یه‌ندراوه‌كه‌یدا ئاماژه‌ی به مەترسییەکی گەورەی قڕکردنی ژنان لە تەواوی جیهان کردووه و ڕایگه‌یاندووه: «لە چوار لای جیهان ژنان بە هۆی زایه‌ندیانه‌وه ده‌كرێنه ئامانج و بەشێوه‌یه‌كی دڕندانه دەکوژرێن. ده‌ستدرێژیی جه‌سته‌یی و ده‌روونی و ئابووری له به‌رانبه‌ر ژنان ده‌كرێت و به‌رده‌وامه. ئەوانەی کە ئەو تاوانانە دەکەن، به‌داخه‌وه سزا نادرێن. هاوشێوه‌ی هێرشه‌كانی قڕکردن، قرکردنی ژنانیش لە ئاستی نەتەوەیی و نێونه‌ته‌وه‌ییدا بێ سزا دەمێنێتەوە.»\nهه‌ر له ڕاگه‌یه‌ندراوه‌كه‌دا ته‌ژه‌كه‌ی ئه‌ورووپا داوای لە ژنانی هەر چوار لای جیهان کرد كه رۆژی ٣ی ئاب وەک «رۆژی قڕکردنی ژنان و چالاکیی نێونه‌ته‌وه‌یی له دژی قڕكردن» په‌سه‌ند بكه‌ن.\n«لە رۆژی٣ی ئابی ٢٠١٨ لە هەموو لایه‌كی جیهان بە پێشەنگایەتیی ته‌ڤگه‌ری ژنان بە درووشمی [ئازادیی ژنانی شەنگال، ئازادیی مرۆڤایەتییە] چالاکی بەڕێوە ده‌چن. کاتژمێر ١٨ی هه‌مان ڕۆژ مه‌ڕاسیمی خوله‌كێك ڕێزگرتن بۆ ئەو کەسانەی کە کوژراون، سازده‌كرێت.»\nلە كۆتایی ڕاگه‌یه‌ندراوه‌كه‌دا هاتووه: داوا لە هەموو مرۆڤه شۆڕشگێڕه و دیموكراته‌كان به‌تایبه‌ت ژنه ڕێكخراوه‌كانی ئه‌ورووپا و هه‌ر چوار پارچه‌ی كوردستان ده‌كه‌ین، بەشداری لەو چالاکییانەدا بکەن.


حوزه‌یران 2021 – پەژاک\nArchives for حوزه‌یران 2021\n| ڕێکەوت: 30.06.2021\nگۆڕان شاهۆ: تورکیا سوپای یەنی چری ناتۆیە ئەندامی دەستەی بەڕێوەبەری کۆدار گۆران شاهۆ بەشداری لەبەرنامەی هێ ...\nگۆڕان شاهۆ: تورکیا سوپای یەنی چری ناتۆیە ئەندامی دەستەی بەڕێوەبەری کۆدار گۆران شاهۆ بەشداری لەبەرنامەی هێڵی سێ ئاریەن تی ڤی کرد و ئاماژەی بە کۆنسێپتی نێونەتەوەیی قڕکردنی کوردان لەئاستی جیهان و هەرێمە ...\n| ڕێکەوت: 29.06.2021\nNavenda Çapemeniya YRKê, derbarê bûyera 19-6-2021 de agahiya berfireh da Weke tê zanîn 19-6-2021 li gundê ...\nNavenda Çapemeniya YRKê, derbarê bûyera 19-6-2021 de agahiya berfireh da Weke tê zanîn 19-6-2021 li gundê Asosê, girêdayî Şarbajar êrîşa hewayî ya dewleta Tirk a dagirker çêbûbû, di vê êrîşê de du hev ...\n| ڕێکەوت: 27.06.2021\nرامین گارا: بەرەی بایکۆتی هەڵبژاردن، براوەی یەکەمی هەڵبژاردنەکانی ئێرانە رامین گارا ئەندامی راگەیاندنی پژ ...\nرامین گارا: بەرەی بایکۆتی هەڵبژاردن، براوەی یەکەمی هەڵبژاردنەکانی ئێرانە رامین گارا ئەندامی راگەیاندنی پژاک لە گفتوگۆیەکی رادیۆی بەرنامەی لاپەڕە لەرادیۆی وڵات ئەنجامەکانی هەڵبژاردن و دوا پێشهاتەکانی ه ...\n| ڕێکەوت: 21.06.2021\nهاوڕێ فەرهاد سەرجەم تەمەنی لەپێناو بەرقەراری سۆسیالیزم و دادپەروەری دانا بە بۆنەی کۆچی دوایی پێشمەرگە و ئ ...\nهاوڕێ فەرهاد سەرجەم تەمەنی لەپێناو بەرقەراری سۆسیالیزم و دادپەروەری دانا بە بۆنەی کۆچی دوایی پێشمەرگە و ئەندامی کۆمیتەی ناوەندی کۆمەڵە به رێز فەرهاد شەعبانی – رێکخراوەی کوردستانی حیزبی کۆمۆنیستی ئێران ...\n| ڕێکەوت: 16.06.2021\nئامەد شاهۆ: سەرجەم داگیرکەران لە حەوزێک ئاو دەخۆنەوە لەبەرنامەی هێڵی سێ ئەم هەفتەیە ئامەد شاهۆ ئەندامی مە ...\nئامەد شاهۆ: سەرجەم داگیرکەران لە حەوزێک ئاو دەخۆنەوە لەبەرنامەی هێڵی سێ ئەم هەفتەیە ئامەد شاهۆ ئەندامی مەجلیسی پژاک ڕایگەیاند کە سیاسەتی چەپەڵی دەوڵەتی داگیرکەری تورکیا، گێرەشێوێنی و شەڕ نێوان گەلی کو ...\n| ڕێکەوت: 02.06.2021\nژمارەی ٩٦ی گۆڤاری ئاڵترناتیڤ، ئۆرگانی فەرمی پارتی ژیانی ئازادی کوردستان – پژاک دەرکەوت. پژاک لەم ژمارەدا، ...\nژمارەی ٩٦ی گۆڤاری ئاڵترناتیڤ، ئۆرگانی فەرمی پارتی ژیانی ئازادی کوردستان – پژاک دەرکەوت. پژاک لەم ژمارەدا، دۆخی ئێران و ڕۆژهەڵاتی کوردستان و هەروەها هێرشە بێ ئامانەکانی دوژمنی گەلی کوردی بۆ سەر بزوتنەو ...


راپۆرتی پێشێلکاریی مافی مرۆڤ لە مانگی نۆی ٢٠١٩.\nراپۆرتی پێشێلکاریی مافی مرۆڤ لە مانگی ئەیلوولی ٢٠١٩ کە بە ھەوڵی کۆمەڵەی مافی مرۆڤی کوردستان و بە پشت بەستن بەو ڕاپۆرتانە کە لەلایەن کۆمەڵەی مافی مرۆڤی کوردستان بڵاوکراونەتەوە، کۆبەندی بۆکراوە. شایانی باسە ئەم ڕاپۆرتانە، بەھۆی ئیزن نەدانی کۆماری ئیسلامی ئێران بەلێژنەکانی مافی مرۆڤی جیھانی، ڕاپۆرتێکی تەواو نییە وتەنیا وێنەیکی بچوکی پێشێلکاری مافی مرۆڤ لەڕۆژھەڵاتی کوردستان ئامادە کراوە. کۆماری ئیسلامی ئێران بە گرتنی ھاووڵاتیانی کورد ، مافە سیاسی، کۆمەلایەتی و مەدەنیەکانی گەلی کورد پێشێل دەکات. ئازادی رادەربرین، مافی ژیانی ئازاد و سەربەخۆ، ئەمنیەتی تاکەکەسی،بابەت گەلێکن کە حکومەتی ئێران بە رۆژانە پێشێلیان دەکات، ئەوە ھاوکاتە لەگەڵ ھەڵاواردن و جیاوازی خستن نێوان خەڵک.\nلە مانگی جولایی دا کۆماری ئیسلامی ئێران ٥ ھاولاتی رۆژھەڵاتی کوردستانی لەسێدارە داوە.\nلەیلا زەرئەفشان ٢٦.٠٩.٢٠١٩ سنە کوشتنیھاوژینی\nرەئوفئازادیخا ٢٦.٠٩.٢٠١٩ ورمێ مادە ھۆشبەرەکان\nشەھابەدینشێخی ٢٦.٠٩.٢٠١٩ ورمێ مادە ھۆشبەرەکان\nبرایمئەحمەدی پوور ٢٦.٠٩.٢٠١٩ ورمێ مادە ھۆشبەرەکان\nعەلی مەحمود زادە ٣٠.٠٩.٢٠١٩ سلماس کوشتنی بە ئەنقەست\nبەپێی ئامارەکانی کۆکراوە لەم مانگە دا ١٢ ھاولاتی کە بریتین لە چالاکانی سیاسی، مەدەنی و… دەستبەسەر کراون.\nئەمیر مەحمەدخانی ؟ ١٣.٠٩.٢٠١٩ دیواندرە ؟\nفەرھاد نووری ؟ ١٣.٠٩.٢٠١٩ ورمێ ھاوکاری ئەحزابیکوردستانی\nسەفەر نووری ؟ ١٣.٠٩.٢٠١٩ ورمێ ھاوکاری ئەحزابیکوردستانی\nپەرویز نووری ؟ ١٣.٠٩.٢٠١٩ ورمێ ھاوکاری ئەحزابیکوردستانی\nعەلی عەزیزی ؟ ١٣.٠٩.٢٠١٩ ورمێ ھاوکاری ئەحزابیکوردستانی\nنەبەز (کاوە) کیان‌پور ؟ ١٤.٠٩.٢٠١٩ سنە چالاکی مەدەنی\nگ؛رانخودامورادی ٣٥ ١٨.٠٩.٢٠١٩ سنە ھاوکاری ئەحزابیکوردستانی\nمادر بھمنقبادی ؟ ٢٢.٠٩.٢٠١٩ ؟ ؟\nمەحمەدئەمین خزری ؟ ٢٤.٠٩.٢٠١٩ پیرانشار ؟\nدلێر نێری ؟ ٢٦.٠٩.٢٠١٩ سنە ؟\nبرایمپیری ؟ ٢٨.٠٩.٢٠١٩ سنە ؟\nسیروان رەحیمی ؟ ٣٠.٠٩.٢٠١٩ دێولان چالاکی مەدەنی\nلەم مانگەش دا کۆمەڵێک کۆڵبەر وکاسبکار بوونە قوربانی تەقەی راستەوخۆیی ھێزە سەربازیەکانی کۆماری ئیسلامی ئێران و ٣ کۆڵبەر و کاسبکار کوژراون و ١٠ کۆڵبەر و کاسبکاریش بریندار بوون. جێی ئاماژەیە کە ٢ ھاووڵاتیش بە تەقەی ھێزە ئەمنیەکانی ئێران بریندار بوون.\nخالیس حەمیدزادە ٢٢ ٢١.٠٩.٢٠١٩ ماکو تەقەی ھیزەسەربازیەکانی تورکیا\nادریس وە یسی ؟ ١٦.٠٩.٢٠١٩ پیرانشار تەقەی ھێزەسەربازیەکانی ئێران\nریبوار عمرزادە ؟ ٢٢.٠٩.٢٠١٩ شنۆ تەقەی ھێزەسەربازیەکانی ئێران\n١ یۆسفمستەفاپوور ؟ ٠٧.٠٩.٢٠١٩ سەردەشت تەقەی ھێزەسەربازیەکان\n٢ رەحمەت نادریان ؟ ٠٧.٠٩.٢٠١٩ گوندت دەرناخی پێکدانانی ماشین\n٣ مەحمەد ئەحمەدیان ؟ ٠٨.٠٩.٢٠١٩ پیرانشار تەقەی ھێزەسەربازیەکان\n٤ مەحمەد ھادیزادە ٢٥ ١٥.٠٩.٢٠١٩ خۆی تەقەی ھێزەسەربازیەکان\n٥ مەحیەدین مام خدری ؟ ١٧.٠٩.٢٠١٩ سەردەشت تەقەی ھێزەسەربازیەکان\n٦ کەیھان ئەکرەم ؟ ٢٠.٠٩.٢٠١٩ سەقز تەقەی ھێزەسەربازیەکان\n٧ خدر بیلوکە ؟ ٢١.٠٩.٢٠١٩ سەردەشت تەقەی ھێزەسەربازیەکان\n٨ مەجید خالیدزادە ؟ ٢٢.٠٩.٢٠١٩ پیرانشھر تەقەی ھێزەسەربازیەکان\n٩ شەفیع حەمیدی ؟ ٢٣.٠٩.٢٠١٩ پیرانشار تەقەی ھێزەسەربازیەکان\n١٠ رەسوڵ گۆران ؟ ٢٢.٠٩.٢٠١٩ شنۆ تەقەی ھێزەسەربازیەکان\n١ جەعفەر ئەحمەدی ١٦.٠٩.٢٠١٩ خۆی تەقەی ھێزە سەربازیەکان\n٢ نیما ئاھون ١٩.٠٩.٢٠١٩ سنە تەقەی ھێزە سەربازیەکان\n١ ھادی سەمدیان ؟ ١٢.٠٩.٢٠١٩ سەقز کێشەی کۆمەڵایەتی\n٢ ھاوژین ٢٧ ٢١.٠٩.٢٠١٩ سنە کێشەی کۆمەڵایەتی\n٣ یەدۆلە قۆبادی ٦٠ ٢٢.٠٩.٢٠١٩ کامێران کێشەی کۆمەڵایەتی\n٤ فەرزاد وەیسی ٣٠ ٢٢.٠٩.٢٠١٩ کامێران ؟\n٥ رامین نەبردی ١٧ ٢٦.٠٩.٢٠١٩ مەھاباد ؟\n٦ وەحید کەربەلایی ؟ ٢٧.٠٩.٢٠١٩ گرتوخانەی ورمێ گواستنەوە بۆ بەندی تری زیندان


خه‌ڵکی عێراق داواکاری ڕه‌وایان هه‌یه / ده‌ستی ده‌ره‌کی له ئاڵۆزکردنی ڕه‌وشی ناوخۆیی عێراق ده‌بینرێت - جام کوردی\nخه‌ڵکی عێراق داواکاری ڕه‌وایان هه‌یه / ده‌ستی ده‌ره‌کی له ئاڵۆزکردنی ڕه‌وشی ناوخۆیی عێراق ده‌بینرێت\nیاریده‌ده‌ری باڵای سه‌رۆکی په‌رله‌مانی ئێران بۆ کاروباری نێوده‌وڵه‌تی له وتووێژێکدا تیشکی خستووه‌ته سه‌ر دوایین گۆڕانکارییه‌کانی ناوچه‌که به تایبه‌ت ئه‌وه‌ی که له عێراقدا بینراوه.\nبه پێی ڕاپۆرتی جام کوردی، حوسێن ئه‌میر عه‌بدووڵاهیان که پێشتر جێگری وه‌زیری ده‌ره‌وه‌ی ئێران بۆ کاروباری وڵاتانی عه‌ره‌بی – ئه‌فریقی بووه، له وتووێژی له گه‌ڵ که‌ناڵی ئه‌لعاله‌م جه‌ختیکرده‌وه که ئه‌مریکا هه‌وڵی شه‌ڕی ناوخۆیی له عێراق له نێوان شێعه و سوننه ده‌دات.\nناوبراو وتی: ئه‌مریکا به شکستی داعش پیلانێکی دیکه‌ی داڕشتووه که له وڵاتانی لوبنان و عێراق به ئامانجی تێکدانی ڕه‌وشی ناوخۆیی ئه‌م وڵاتانه و پرۆژه‌ی بێ ده‌وڵه‌تکردنی ئه‌وان جێبه‌جێی ده‌کات.\nبه‌شێک له‌م وتووێژه له درێژه‌دا هاتووه:\nبۆ ڕه‌وشی ناوخۆیی عێراق به‌م شێوازه ئاڵۆز بووه؟\nڕووداوه‌کانی یه‌ک مانگی ڕابردووی عێراق چه‌ندین ڕه‌هه‌ندی هه‌یه و له چه‌ندین ئاستدا ده‌توانین لێکدانه‌وه‌ی بۆ بکه‌ین. ئاستی یه‌که‌م ئه‌وه‌یه که خه‌ڵکی عێراق داواکاری ڕه‌وایان هه‌یه و ئێمه‌ش ڕێز له‌و داواکارییانه‌ی ئه‌وان ده‌گرین و پێمان وایه که حکومه‌تی عێراق ده‌بێت وه‌ک ستراتیژێک کار له پێناو چاره‌سه‌ربوونی ئه‌و کێشه و گرفتانه‌دا بکات. که‌مبوونی خزمه‌تگوزارییه‌کان و بوونی گه‌نده‌ڵی له به‌شێک له داموده‌زگاکانی حکومه‌ت به به‌شێک له‌م کێشانه داده‌نرێت و مه‌رجه‌عیه‌تی باڵاش هه‌رده‌م جه‌ختیان له سه‌ر پێویستی چاره‌سه‌ربوونی ئه‌م کێشه و گرفتانه کردووه‌ته‌وه.\nبه‌ڵام به پێی ئه‌وه‌ی که دوژمنانی عێراق هه‌موو کات له هه‌وڵی ئه‌وه‌دان که خاڵه لاوازه‌کان بدۆزنه‌وه و له‌و ڕێگایه‌وه ئامانجه‌کانی خۆیان به‌ره‌وپێش ببه‌ن ئه‌وه‌مان بینی که به خێراترین کات ئه‌و داواکارییه‌ی خه‌ڵک توندووتیژی لێکه‌وته‌وه و گه‌یشته قۆناغی شه‌ڕ و پێکدادان. به پێی ئه‌و زانیارییانه‌ی که له لایه‌ن خه‌ڵکه‌وه به ده‌ست گه‌یشتوون، باڵیۆزخانه‌ی ئه‌مریکا ده‌ستی له‌م ڕووداوانه‌دا هه‌بووه و هه‌ر دوو ڕژێمی سه‌عوودیا و زایۆنیستیش هه‌وڵی تێکدانی ڕه‌وشی ناوخۆیی عێراقیان داوه و له‌م ڕێگایه‌وه هه‌وڵ ده‌ده‌ن قه‌ره‌بوونی شکستی 16 ساڵی ڕابردووی خۆیان له عێراق بکه‌نه‌وه. ئه‌مریکییه‌کان هێنده دڵخۆشییان له‌م حکومه‌ت و په‌رله‌مان و سیسته‌می سیاسی عێراقه نییه که ڕێگای مسۆگه‌ربوونی پیلانه‌کانی ئه‌وانی نه‌داوه و که‌سانی هه‌ڵبژێردراوی خه‌ڵک ڕێڕه‌وی سیاسی ئه‌م وڵاته‌یان گرتووه‌ته ئه‌ستۆ. ئه‌وان ئێستا ده‌یانه‌وێت له ڕێگای به‌لاڕێدابردنی خۆپێشاندانه‌کانه‌وه به‌و ئامانجانه‌ی خۆیان بگه‌ن و بۆ ئه‌مه‌ش چه‌ندین پیلانیان داڕشتووه که شه‌ڕی نێوان لایه‌نه‌کانی شێعه، شێعه و سوننه و به گشتی قه‌یرانی ناوخۆیی دیکه‌ی له‌م وڵاته لێبکه‌وێته‌وه. ئه‌و درووشمانه‌ی که له خۆپێشاندانه‌کانی به‌غدا و شاره‌کانی دیکه ده‌بینران، درووشمی ئه‌مریکین و داواکارییه‌کانی ئه‌مریکا له‌و درووشمانه‌دا ده‌بینران. له کاتێکدا که عێراق که‌متر له دوو ساڵه له قه‌یرانی داعش ڕزگار بووه و به‌رپرسانی باڵای عێراق له هه‌وڵی پلانداڕێژی بۆ ئاوه‌دانکردنه‌وه‌ی ئه‌م وڵاته‌ن، ئه‌مریکییه‌کان و هاوپه‌یمانه‌کانیان له ناوچه‌که ده‌یانه‌وێت له ڕێگای پرۆژه‌ی بێ ده‌وڵه‌تکردنی عێراقه‌وه هه‌ڵبژاردنی پێشوه‌خته به ناوی داواکارییه‌کانی خه‌ڵکه‌وه به‌ڕێوه ببه‌ن تا که‌سانی سه‌ر به ئه‌وان له په‌رله‌مانی داهاتوو ببینرێت و له حکومه‌تیش به درووشمی کابینه‌ی سه‌ربه‌خۆ هه‌مان هه‌وڵی ئه‌وه ده‌ده‌ن وه‌زیره‌کانی سه‌ر به ئه‌مریکا له کابینه‌دا بن. چه‌ندین هۆکار هه‌یه که پیشان ده‌دات که ئه‌مریکییه‌کان چه‌ندین ساڵه به‌ره‌و ئه‌م ئامانجه هه‌نگاو ده‌نێن، به پێکهێنان و پاڵپشتی له داعش تا ئێستا و ئاڵۆزییه‌کانه‌وه، هه‌موو ئاماژه‌ی ڕوونن له سه‌ر ئه‌وه‌ی که چه‌نده پیلان بۆ عێراق له لایه‌ن ئه‌وانه‌وه داڕێژراوه.\nبه‌رپرسانی عێراقی، حیزب و لایه‌نه سیاسییه‌کان و مه‌رجه‌عیه‌تی باڵا هه‌موو جه‌خت له سه‌ر داواکاری ڕه‌وای خه‌ڵک ده‌که‌نه‌وه. کێشه‌که له چیدایه که ڕه‌وشی عێراق ئاڵۆز کراوه؟\nخۆم ده‌رفه‌تی ئه‌وه‌م هه‌بوو که له که‌سێکی عێراقی پرسیاری وه‌ها بکه‌م، ئه‌و له وه‌ڵامدا ڕایگه‌یاند که ئه‌مریکا ژماره‌یه‌ک له عێراقییه‌کانی نیشته‌جێی ئه‌م وڵاته‌ی هێناوه‌ته‌وه بۆ به‌شداری له خۆپێشاندانه‌کان. باڵیۆزخانه‌ی ئه‌مریکا ژماره‌یه‌ک سیمکارتی تایبه‌تی به به‌ڕێوه‌به‌رانی خۆپێشاندانه‌کان داوه که له ئه‌گه‌ری هه‌ر کێشه‌یه‌ک بۆ ئینته‌رنێت به زووترین کات په‌یوه‌ندییان پێکه‌وه هه‌بێت، ئه‌ڵبه‌ت شوێنپێی پاره‌ی سه‌عوودیا و هه‌ندێک وڵاتی دیکه‌ش بۆ ئاڵۆزکردنی ڕه‌وشی ناوخۆی عێراق ده‌بینرێت.\nکه‌م نین ئه‌و به‌ڵگانه‌ی که باس له ده‌ستێوه‌ردانی ده‌ره‌کی له خۆپێشاندانه‌کانی عێراق ده‌که‌ن. هۆکاری ئه‌م ده‌ستێوه‌ردانه زیاتر له چیدا ده‌بینن، هه‌رچه‌نده ئاماژه به شکستی سیاسی ئه‌و وڵاتانه له ماوه‌ی 16 ساڵی ڕابردوو درا؟\nئه‌و به‌ڵگانه لای حکومه‌تی عێراق و ده‌زگا ئه‌منییه‌کانی ئه‌م وڵاته‌یه و به‌شێک له‌و به‌ڵگانه‌ش به‌ره به‌ره ڕاده‌گه‌ێنن و به دڵنیاییه‌وه که به‌رپرسانی عێراقی به پێی ئه‌و به‌ڵگانه بۆچوونی خۆیان ئاشکراتر ده‌که‌ن، به‌ڵام له عێراق خه‌ڵک داواکاریی هه‌یه و هیچ درووشمێک له دژی ئه‌مریکا و سه‌عوودیا به‌رز ناکرێته‌وه، ئه‌مریکا پشکی زۆری له دواکه‌وتنی ئه‌م وڵاته‌دا هه‌یه، سه‌عوودیا ڕۆڵی گه‌وره‌ی له چالاکی تیرۆریستان له عێراقدا هه‌یه، یان له دژی ڕژێمی زایۆنیستی. به‌ڵام خه‌ڵک هان ده‌درێن که به‌ره‌و کۆنسووڵخانه‌ی ئێران بڕۆن، له دژی مه‌رجه‌عیه‌ت درووشم ده‌درێت، له دژی حکومه‌ت و داوای ڕووخاندنی ده‌که‌ن، یان له دژی هێزه‌کانی حه‌شدی شه‌عبی که ڕۆڵی گه‌وره‌یان له شکستی داعش هه‌بووه، ئه‌م درووشمانه و گه‌وره‌کردنی له گۆڕانکارییه‌کانی ئێستای عێراق پیشان ده‌دات که ده‌ستی ده‌ره‌کی له پشته‌وه‌ی ڕووداوه‌کانه‌وه ده‌بینرێت، درووشمه‌کانی خه‌ڵکیش بۆ باشترکردنی ڕه‌وشی گوزه‌ران و ژیانی خۆیان ئاشکرایه و که‌س ئه‌وانه ڕه‌تناکاته‌وه.\nهاوشێوه‌ی عێراق له لوبنانیش له یه‌ک کاتدا خه‌ڵک خۆپێشاندان ده‌که‌ن. ئه‌م دوو وڵاته به به‌شێک له به‌ره‌ی خۆڕاگری داده‌نرێن، ئایا پیلانی ئاڵۆزکردنی ڕه‌وشی ناوخۆیی ئه‌م وڵاتانه جێی پرسیار نییه؟\nهیلاری کلینتۆن و دوناڵد تره‌مپ به ڕاشکاوانه باسیان له‌وه کردووه له داعش له لایه‌ن ئه‌مریکاوه پێکهات و به‌هێز کرا، ئه‌و گرووپه تیرۆریستییه بڕیار بوو ببێته جێبه‌جێکاری پیلانی ئه‌مریکییه‌کان بۆ داڕشتنه‌وه‌ی سنوره‌کانی ڕۆژهه‌ڵاتی ناوه‌ڕاست و ڕۆژئاوای ئاسیا، یان به واتایه‌کی دیکه سایکس پیکۆی نوێ له ناوچه‌که‌ی ئێمه، به‌ڵام به ووشیاری به‌ره‌ی خۆڕاگری و سه‌رکرده سیاسی و مه‌رجه‌عیه‌تی باڵای ئائینی له عێراق، سوریا و لوبنان ئه‌و پیلانه به ته‌واوی شکستی هێنا. تێچووی داعش ئاشکرایه که له لایه‌ن کام وڵاتانه‌وه دابین ده‌کرا به‌ڵام پیلانه‌که ئه‌مریکی – زایۆنیستی بوو. له درێژه‌ی ئه‌م شکسته پیلانی ئاڵۆزکردنی ڕه‌وشی ناوخۆیی وڵاتانی لوبنان و عێراق داڕێژراوه، ئه‌گه‌رچی جیاوازییه‌ک له لوبنان ده‌بینرێت به‌ڵام به هه‌مان ده‌ستێوه‌ردانی ده‌ره‌کی هه‌وڵی سه‌رخستنی ئه‌و پیلانه‌یان ده‌دا. وه‌ک شاره‌زایه‌کی سیاسه‌تی ده‌ره‌وه ده‌ڵێم که هاوکاتبوونی ڕووداوه‌کانی لوبنان و عێراق په‌یوه‌ندییان پێکه‌وه هه‌یه، ئه‌و پیلانه له ڕێگای تۆڕه کۆمه‌ڵایه‌تییه‌کانه‌وه په‌ره‌ی پێدرا. به گشتی ده‌توانم بڵێم که ئه‌مریکا پیلانێکی دیکه‌ی هاوشێوه‌ی داعش له ناوچه‌که داڕشتووه که له گه‌ڵ زایۆنیسته‌کان و به پاره‌ی سه‌عوودیا و ژماره‌یه‌ک وڵاتی دیکه‌وه له‌م قۆناغه‌دا له لوبنان و عێراق جێبه‌جێی ده‌که‌ن.


بەشێک لە کاندیدە براوەکان ھەوڵی پێکھێنانی فراکسیۆنێکی سەربەخۆن لە پەرمانی عێراق\n2272 جار خوێندراوەتەوە\nبەشێک لە کاندیدە براوەکانی ھەڵبژاردنی پەرلەمانی عێراق لەھەوڵی دروستکردنی کوتەلەکی سەربەخۆن لەنێو پەرلەمانی عێراق بۆ ئەوەی وەکو ئۆپۆزسیۆنی حزبە دەسەڵاتدارەکان کار بکەن.\nلەنێو ئەو ھەوڵانەی کە کار لەسەر دروستکردنی ھاوپەیمانیەتێکی مەدەنی نوێ دەکرێت لەنێو پەرلمانی عێراقدا بریتییە لە بزوتنەوەی ئیمتیداد کە خۆپیشاندەرانی تیشرین لەخۆ دەگرێت لەگەڵ بەشێک لەسەربەخۆکان.\nھادی سەلامی کانیدی سەربەخۆی براوە لەھەڵبژاردنەکانی عێراق رایگەیاند، لە ١٨ ی ئەم مانگەدا کۆبونەوەیەک لەنێوان کاندیدانی سەربەخۆ و نوێنەرانی خۆپیشاندەرانی عێراق ئەنجامدرا، کە دوو بۆچونی جیاوازی تێیدا خراونەتەڕوو، بەرەیەکیان وەکو ئۆپۆزسیۆن کارەکانیان بەڕێوە دەبەن، بەڵام بەرەی دووەم دەڵێن ئەوان بە بێلایەنی دەمێننەوە و ناچنە ریزی ھیچ لایەنێک.\nئەوەشی خستەڕوو، ئەو کاندیدانەی کە نوێنەرایەتی خۆپیشاندانەکانی تشرین دەکەن چونە ریزی بزوتنەوەی ئیمتیدادەوە و ژمارەیان تەنھا نۆ کورسیە.\nھادی سەلامی ئاماژەی بەوەشدا، پێشبینی دەکەن نوێنەرانی سەربەخۆکان و خۆپیشاندەران بەھەردوولا بگەن بە ٢٥ کورسی لە پەرلەمانی عێراق.\nلەلایەن خۆیەوە، فازل ئەبو رەغیف شارەزای کاروباری سیاسی لە عێراق رایگەیاند، ناڕازیانی تیشرین توانیان سەرکەوتووبن و چەند کورسییەکی پەرلەمانی بەدەستبھێنن، بەڵام قۆناغی دواتر کە لەپێشیاندایە بریتیە لە پێکھێنانی ھاوپەیمانییەکی سیاسی بۆ ئەوەی کوتەلەکی پەرلەمانی بەھێز دروستبکەن لەپێناو مسۆگەرکردنی٤٠ کورسی.\nپاش راگەیاندنی ئەنجامی ھەڵبژاردنی پەرلەمانی عێراق، جوڵانەوەی ئیمتیداد، کە نوێنەری خۆپیشاندەرانی تشیرین لە عێراق دەکەن لەگەڵ چەند کاندێکی براوەی سەربەخۆی ھەڵبژاردنی پەرلەمانی عێراق بە ئامانجی پێکھێنانی فراکسیۆنێکی ئۆپۆزسیۆنی بەھێزی کۆبوونەوە.


ته‌قینه‌وه‌یه‌کی به‌هێز شـار‌ی کۆبانی ده‌هه‌ژێنێت و 11 که‌س ده‌کوژرێن\nته‌قینه‌وه‌یه‌کی به‌هێز له شـاری کۆبانی سوریا له نزیک سـنووری تورکیا ڕوویدا و له ئاکامدا ده‌یان که‌س کوژراون و برینداربوون.\nمسته‌فا عه‌بدی ڕۆژنامه‌وان له کۆبانی به ده‌نگی ئه‌مه‌ریکای گوت ته‌قینه‌وه‌که له کاژمێر 4:05 ی پاش نیوه‌ڕۆ ڕوویداوه و بووه‌ته مایه‌ی کۆژرانی 11 که‌س که ته‌رمه‌کانیان به‌ره‌و نه‌خۆشـخانه براون و هه‌ندێـکیان ناناسرێنه‌وه. هه‌روه‌ها 32 که‌سیش برینداربوون و 10 له‌و بریندارانه به‌ره‌و تورکیا گواستراونه‌ته‌وه به‌هۆی سه‌ختی برینه‌کانیان.\nده‌ڵێت ئۆتۆمبیله‌که سووته‌مه‌نی پـێبووه و خۆی له خاڵێـکی پـشـکنینی یه‌که‌کانی پاراستنی گه‌ل داوه و تێپه‌ڕبووه و پاشان له نزیک باره‌گای مانگی سووری کوردی که به هه‌یڤا سوور ده‌ناسرێت ته‌قیوه‌ته‌وه.\nده‌شڵێت ته‌قینه‌وه‌که هێنده به‌هێزبووه له دوری 10 کیلۆمه‌تر و له ناو تورکیا گوێـیان له ده‌نگه‌که‌ی بووه. هه‌روه‌ها له دوری سه‌دان مه‌تر شوشه‌ی به‌نجه‌ره‌ی خانو و بینا شکاون. زیانی گه‌وره‌شی به بینای باره‌گای مانگی سوور گه‌یاندووه و چه‌ندین ئۆتۆمبیلیش سووتاون.


ئه‌ما‌زۆن كۆگایه‌كی كه‌لوپه‌ل و کاڵاكانی له ئاسمان داده‌مه‌زرێنێت\n2017-01-06 [07:32 AM]\nکۆمپانیای ئامازۆن به‌هیوایه په‌ره به گواستنه‌وه‌ی ئاسمانی باری گه‌وره‌تر بدات له‌ڕێگای پۆلێک فڕۆکه‌ی بێ فڕۆکه‌وانی گه‌وره‌وه که بتوانن له‌و ناوچانه‌ی داواکاری کڕینی شمه‌که‌كه‌ی له‌سه‌ره دابین بكه‌ن.\nداهێنانه نوێکه بریتی ده‌بێت له باڵۆنی گه‌وره که ده‌توانێت له به‌رزی 14 هه‌زار مه‌تر له‌ئاسمان له‌نگه‌ر بگرێت و عه‌مبارێک بۆ شمه‌ک دابینکات و دواتر له ڕێگای درۆنی بچووکه‌وه به‌پێی داوا شمه‌که‌کان بۆ کڕیار بگوازرێته‌وه.\nله‌ساڵی 2014 ئاما‌زۆن ئه‌م داوایای پێشکه‌ش کردوه به‌ڵام ڕێگری ڕێگه‌پێدانی هه‌بوه به‌هۆی ئه‌وه‌ی وڵاتان ڕێگا به‌فرۆکه‌ی بێفڕۆکه‌وان ناده‌ن له‌به‌رزی زۆر بفرێن. کۆمپانیای ئامازۆن ده‌ڵێت ئه‌م داوایه دووباره ده‌کاته‌وه به‌هۆی ئه‌وه‌ی کارئاسانی زۆر بۆ گواستنه‌وه‌ی فرۆشتنه‌کانی ده‌کات.\nئەم هەواڵە 89578جار خوێندراوەتەوە


چیرۆكی ئه‌و پێنج منداڵ‌و دایكه کوردەی خه‌ونه‌كانیان به‌ده‌ریا سپارد | نیقاش\nكۆچی ئه‌م دواییه‌ی خه‌ڵكی عێراق‌و هه‌رێمی كوردستان تراژیدیای گه‌وره‌ی به‌دوادا هات، ئه‌مه یه‌كێكه له‌و چیرۆكه خه‌مهێن‌و كاره‌ساتبارانه.\n12.11.2015 | كه‌ركوك\nله‌نێوان هه‌ردوو رسته‌یه‌كدا زوو زوو به‌ده‌نگی پڕ له‌گریانه‌وه ده‌یوت "زۆر په‌شیمانم"، محه‌مه‌د جاف كه له‌رێی چوون بۆ هه‌نده‌ران شه‌ش ئه‌ندامی خێزانه‌كه‌ی خنكان، بڕیاریداوه تا ماوه سه‌ر نه‌كاته‌وه به‌عێراقدا.\nمحه‌مه‌د ئه‌حمه‌د جاف (39 ساڵ) كارمه‌ندی پۆلیس بوو له‌به‌ڕێوه‌به‌رایه‌تی گشتی پۆلیسی كه‌ركوك، یه‌كێكه له‌و كه‌سانه‌ی به‌ئومێدی ژیانێكی نوێ له‌گه‌ڵ حه‌ربیه محه‌مه‌د (34 ساڵ)ی هاوسه‌ری‌و پێنج له‌منداڵه‌كانی له‌كه‌ركوكه‌وه به‌ره‌و ئه‌وروپا كۆچیان كرد، به‌ڵام سه‌ره‌نجام ته‌نیا خۆی گه‌یشته "وڵاتی خه‌ونه‌كانی".\nبه‌ر له‌وه‌ی كۆچ بكه‌ن محه‌مه‌د خانوو ئۆتۆمبێله‌كه‌ی ده‌فرۆشێت‌و نامه‌ی ده‌ست له‌كاركێشانه‌وه پێشكه‌شی پۆلیس ده‌كات‌و له‌گه‌ڵ ژن‌و منداڵه‌كانی ده‌كه‌ونه ڕێ بۆ ئه‌وروپا، به‌ڵام پێش ئه‌وه‌ی بگه‌ن سه‌رجه‌میان شه‌وی 18ی ئۆكتۆبه‌ر ده‌خنكێن‌و ته‌نها خۆی رزگاری ده‌بێت.\nمحه‌مه‌د جاف كه ئێستا له‌كامپێكی په‌نابه‌رانه له‌ئه‌ڵمانیا، له‌رێی ته‌له‌فۆنه‌وه ورده‌كاری رووداوه‌كه‌و هۆكاری كۆچكردنیانی بۆ "نیقاش" گێڕایه‌وه‌و وتی "ژیان له‌هه‌موو عێراق‌و له‌كه‌ركوك به‌تایبه‌تی قورس بووه، هه‌موومان له‌ژێر هه‌ڕه‌شه‌دا بووین، لایه‌نی دارایشم ئه‌وه‌نده باش نه‌بوو كه منداڵه‌كانم خۆشبه‌خت بكه‌م، بۆیه بڕیارمدا به‌رێگه‌ی قاچاغ كۆچ بكه‌م بۆ ئه‌وروپا".\nمحه‌مه‌د باسی ئه‌و "رووداوه شوومه"ی كرد كه تیایدا سه‌رجه‌م ئه‌ندامانی خێزانه‌كه‌ی تیاچوون‌و وتی "شه‌وی 16 ئۆكتۆبه‌ر به‌فڕۆكه به‌ره‌و توركیا به‌ڕێكه‌وتین، دوای گفتوگۆ له‌گه‌ڵ یه‌كێك له‌قاچاغچیه كورده‌كان رێكه‌وتم بمگه‌یه‌نێته یۆنان به‌به‌له‌مێك له‌به‌رامبه‌ر بڕی سێ هه‌زار دۆلاردا، رۆژی 18ی ئۆكتۆبه‌ر په‌یوه‌ندی پێوه‌كردم وتی به‌له‌مه‌كه ئاماده‌یه بۆ بیست كه‌سه، وێنه‌ی به‌له‌مه‌كه‌ی به‌ڤایبه‌ر بۆ ناردم ڕازی بووم، به‌ڵام كاتێك گه‌یشتینه سه‌ر ده‌ریای ئیجه ئه‌و به‌له‌مه نه‌بوو زۆر بچووك بوو، به‌ڵام زۆر گرنگ نه‌بوو به‌لامه‌وه، ئه‌وه‌ی كه ترسی لام دروستكرد په‌نجا كه‌س خرانه ناو به‌له‌مه‌كه‌وه".\nمحه‌مه‌د باش له‌بیریه‌تی كه چۆن قاچاخچییه‌كان نه‌فه‌ره‌كانیان به‌یه‌كتر فرۆشتووه‌و ده‌ڵێت "له‌ماوه‌ی 35 خوله‌كدا پێش ئه‌وه‌ی بچینه ناو به‌له‌مه‌كه‌وه دووجار فرۆشراین به‌قاچاخچی تر".\nئێستا باوترین رێگای كۆچی خه‌ڵكی عێراق بۆ ئه‌وروپا له‌رێی توركیاوه‌یه، به‌جۆرێك به‌شێوه‌یه‌كی رێپێدراو ده‌چنه توركیاو له‌وێوه له‌گه‌ڵ قاچاغچییه‌ك رێده‌كه‌ون‌و ئه‌ویش له‌گه‌ڵ چه‌ند قاچاغچییه‌كی تر ده‌ستاو ده‌ستیان پێده‌گات تا ده‌گه‌نه ئه‌و وڵاته‌ی خۆیان ده‌یانه‌وێت، نرخی قاچاغچییه‌كانیش به‌پێی گه‌ره‌نتی گه‌یشتنی نه‌فه‌ره‌كان گۆڕانكارییان به‌سه‌ردا دێت.\nزۆربه‌ی ئه‌وانه‌ی له‌ڕێی قاچاغ تیا ده‌چن، ئه‌و كه‌سانه‌ن كه رێی ئاو هه‌ڵده‌بژێرن، به‌جۆرێك له‌تاریكی شه‌ودا به‌له‌مێكی بچووك به‌سه‌رنشینێكی زۆره‌وه ده‌خرێته ناو ده‌ریاوه‌و سه‌رجه‌م سه‌رنشینه‌كان ده‌كه‌ونه به‌رده‌م مه‌ترسی خنكان.\nمحه‌مه‌د چیرۆكی چركه‌ساتی له‌ده‌ستدانی پێنج منداڵ‌و هاوژینه‌كه‌ی به‌گریانه‌وه بۆ "نیقاش" گێڕایه‌وه‌و وتی "كاتژمێر 12:30ی شه‌و له‌ده‌ریای ئیجه له‌نزیك دورگه‌ی لیسبۆسی یۆنان شه‌پۆلێكی به‌هێز ڕووی له‌به‌له‌مه‌كه كردو به‌و هۆیه‌وه ژێر ئاو كه‌وت، له‌كۆی ئه‌و 50 هاوڵاتیه‌ی له‌ناو به‌له‌مه‌كه‌دا بوون 12 كه‌س خنكان كه چواریان ئه‌ندامانی خێزانه‌كه‌م بوون، هه‌روه‌ها 25مان له‌لایه‌ن تیمه‌كانی پۆلیسی ده‌ریا رزگاركراین‌و چاره‌نوسی 13ی تر تائێستا نادیاره، كه ژنه‌كه‌م‌و كوڕێكم له‌نێو نادیاره‌كاندایه".\nدوای چوار رۆژ له‌مردنی منداڵه‌كانی، به‌هۆی بێ هیوابوونی له‌حكومه‌تی ناوه‌ندو هه‌رێم بۆ ناردنه‌وه‌ی ته‌رمه‌كان بۆ كه‌ركوك، محه‌مه‌د بڕیاریدا (خه‌نده)ی شانزه ساڵ‌و (هێلین)ی ده ساڵ‌و (ڤان)ی شه‌ش ساڵ‌و (ئه‌مین)ی چوار ساڵ، له‌گۆڕستانێكی موسوڵمانان له‌دورگه‌ی (كۆس) یونانی له21ی ئۆكتۆبه‌ردا ئه‌سپارده‌ی خاك بكات، هه‌روه‌ها چاوی له‌سه‌ر دۆزینه‌وه‌ی ته‌رمی هاوسه‌ره‌كه‌ی‌و (عه‌بدلڕه‌زاق)ی یانزه ساڵی كوڕیه‌تی، بێهیواش بووه له‌وه‌ی به‌زیندوویی بیان بینێته‌وه، چونكه له‌لای حكومه‌تی یۆنانی 13 بزربووه‌كه‌ی تریش به‌مردوو هه‌ژمار كراون‌و تائێستا كه‌سیان لێ نه‌دۆزراوه‌ته‌وه.\nباوكی حەربیە (محەمەد حەمەدەمین) پیاوێكی ته‌مه‌ن 72 ساڵانه‌و له‌كه‌ركوك نیشته‌جێیه، مردنی كچ‌و كچه‌زاكانی كۆستی خستووه‌و به‌خه‌م‌و ده‌رده‌دڵێكی زۆره‌وه به"نیقاش"ی وت "هاوارم بۆ محه‌مه‌د كردو پێمووت مه‌ڕۆ، به‌ڵام به‌گوێی نه‌كردم، ئه‌وه‌ی ئێستا ده‌مه‌وێت ته‌نها هێنانه‌وه‌ی ته‌رمی كچه‌كه‌م‌و پێنج كچه‌زاكه‌مه".\nسه‌ره‌ڕای تێپه‌ڕبوونی زیاتر له‌سێ هه‌فته به‌سه‌ر رووداوه‌كه‌دا، به‌ڵام كه‌سوكاره‌كه‌ی محه‌مه‌دو حه‌ربیه هێشتا له‌كه‌ركوك تازێبارن‌و به‌ئاسانی بڕوا به‌وه ناكه‌ن له‌ماوه‌ی چه‌ند خوله‌كێكدا هه‌واڵی مه‌رگی حه‌ربیه‌و منداڵه‌كانیان پێگه‌یشت.\nئه‌مجه‌د محه‌مه‌د برای حه‌ربیه ورده‌كاری پێگه‌یشتنی هه‌واڵی مه‌رگی خوشكه‌كه‌ی‌و خوشكه‌زاكانی بیر ماوه‌و ده‌ڵێت "من له‌سه‌ره‌تاوه ووتم ڕێگایه‌كی هه‌ڵه هه‌ڵده‌بژێرن، به‌ڵام محه‌مه‌د ووتی ئێمه به‌دوای ژیانێكی خۆش وێڵین، خه‌فه‌ت مه‌خۆن 15 رۆژی تر وێنه‌ی ئێمه ئه‌بینیت له‌ئه‌ڵمانیا، به‌ڵام پێنج رۆژی نه‌برد هه‌واڵی مه‌رگی خوشكم‌و خوشكه‌زاكانم پێگه‌یشت".\nوتیشی "حكومه‌ت‌و ئیداره‌ی كه‌ركوك ده‌بێت بێن به‌هانامانه‌وه‌و كاربكه‌ن بۆ هێنانه‌وه‌ی ته‌رمه‌كانیان بۆ كه‌ركوك، چونكه ئێمه توانای هێنانه‌وه‌ی ته‌رمه‌كانمان نییه".\nدوای ئه‌و هه‌موو ده‌رده‌سه‌رییه‌ی به‌سه‌ریهات محه‌مه‌د جاف له‌گه‌یشتن به‌ئه‌ڵمانیا پاشگه‌ز نابێته‌وه، هه‌ر ئه‌وه‌نده‌ی ته‌رمی منداڵه‌كانی ده‌نێژێت به‌قاچاغ خۆی ده‌گه‌یه‌نێته ئه‌ڵمانیا‌و ئێستا له‌كامپێكی په‌نابه‌رانه.\nمحه‌مه‌د وه‌ك خۆی ده‌ڵێت ته‌واو بێهیوا بووه له‌ژیان‌و دووجار هه‌وڵی خۆكوشتنی داوه، چونكه وه‌ك خۆی ده‌ڵێت كه‌سی نه‌ماوه بۆی بژی، هه‌رچه‌نده په‌شیمانه له‌وه‌ی كۆچی كردووه، به‌ڵام به‌نیاز نییه جارێكی تر بگه‌ڕێته‌وه بۆ عێراق، له‌باره‌ی ئه‌نجامی كۆچه‌كه‌شیه‌وه ده‌ڵێت "هه‌وڵمدا له‌زیندانه گه‌وره‌كه‌ی عێراق ڕزگارم بێت، به‌ڵام ئێستا له‌دۆزه‌خدام".\nكه‌ربه‌لاییه‌كان روو له‌ئوستورالیا ده‌كه‌ن


دويه‌ته كورديگ فه‌يلی له ناونی شيعر و هونه‌ر سيناريۆ\nئيمه فريه‌جار باس كرديمه‌و ئويشيم: كورده‌يل فه‌يلی مه‌ردمانيگ هزر زينگ و رووشنويرن، له ئه‌ده‌ب و ماريفه‌ت ده‌س باڵايگ ديرن، شاعر و نويسه‌ر و مێژوونويس و ئه‌ديبه‌يل فريه‌يگ له‌ناو فه‌يليه‌يل هه‌ڵكه‌فتگه، يه‌يش بيجگه كه‌سايه‌تی پايه‌به‌رز و شوونه‌وارناس و زاناو دانای ناوداريگ ك جی داخه رووژنامه‌و ميديايه‌يل كوردی هويچ وه‌ختيگ هه‌وڵ ئه‌وه نه‌ياگه ئه‌را چه‌ن ده‌قه‌يگيش بچێده خزمه‌تيان و باسيگيان بكا.\nهه‌ر وه‌و خاتريشه ئاره‌زوو ئه‌وه داشتم له‌ی باوه‌ته‌و باس به‌هره‌ی دويه‌ته كورديگ فه‌يلی بكه‌م ك سه‌ره‌تای ده‌س وه‌پيكردن نويسانن له عومر ١٥ ساڵان له‌لای ره‌نگه‌و داگه‌و ده‌سكرده‌سه نويسانن شعر و ئه‌ده‌ب، وه‌لی جوور ئه‌وه‌ك خوه‌ی ئويشيد: له كه‌شيگ پڕ له ترس و له‌رز و له سه‌رده‌م رژيم گوڕ وه‌گووڕ و له‌ناو ناڕه‌حه‌تی و دڵه‌ڕاوه‌كی فريه‌يگ.\n"زه‌ميا وه‌لی مه‌ڵگشايی فه‌يلی" دويه‌ته شاعر و هونه‌رمه‌ند كورد فه‌يلی له ساڵ ١٩٦٤ له ناوچه‌ی مه‌نسوور له به‌غدا هاته‌سه دونيا، دويای خوه‌نين سه‌ره‌تايی و ناوه‌ندی و ئاماده‌يی چيه‌سه كۆليژ ئاداب له به‌ش ره‌سانن ك هه‌رچه‌نی كووچ زووره‌ملی وه‌پيانيش كرياو چه‌ن كه‌سيگيش له ئه‌ندامه‌يل خيزانه‌گه‌يشی دريا له سێداره، وه‌لی وه‌ل ئه‌وه‌يشا هه‌ر وه‌رده‌وام مقه‌يتی له نويسانن شعره‌يلی كردياد و ئيسه‌يش خاوه‌ن چه‌نه‌ها ديوان و كتاو شعری له‌چاپدرياگه.\nزه‌ميا فه‌يلی خاوه‌ن باوه‌ڕنامه‌ی دبلۆم ئداره‌و باوه‌ڕنامه‌يگه له نويسانن هونه‌ر سيناريۆ له ريكخرياگه‌يل كومه‌ڵگای مه‌ده‌نی، ك له‌ی هونه‌ريشه بيجگه هونه‌ره شيعريه‌گه‌ی ده‌س باڵايگ ديريد، يه‌يش بيجگه ئه‌وه‌ك جوور نويسه‌ره‌يگيش له رووژنامه‌يل جوور"ئه‌لزه‌مان و ئه‌لشه‌رق و ئه‌لمه‌دا و ئه‌لبه‌يان و ئه‌لنه‌هار و كه‌ربه‌لای ئمڕوو و ئاينده‌ی عراقی"باوه‌ته‌يلی بڵاو كرياگه.\nزه‌ميا فه‌يلی حاڵ حازر نيشته‌جی شار هه‌ولێره‌و ئيسه‌يش وه‌رده‌وامه له‌بان نويسانن شعر و باوه‌ته‌يلی، ك له هه‌مان وه‌خت ئاماژه وه مه‌ويسی و ده‌رده‌سه‌ری پيكهاته‌گه‌يشی كردگه‌و گشت ئه‌و رويداگه‌يل دڵته‌زنه له‌ناو نويساننه‌يلی خسته‌سه وه‌رچه‌و. ئوميده‌وارم نموونه‌ی فيشتر بوود ئه‌را خزمه‌ت وه هونه‌ر و ئه‌ده‌ب كوردی.


سبەی گفتوگۆی جددی لەسەر پڕۆژەیاسای بودجە لە پەرلەمان دەستپێدەکات - پرس میدیا\nHome سڵایدشۆو عێراقی گرنگ هەواڵ سبەی گفتوگۆی جددی لەسەر پڕۆژەیاسای بودجە لە پەرلەمان دەستپێدەکات\nسبەی گفتوگۆی جددی لەسەر پڕۆژەیاسای بودجە لە پەرلەمان دەستپێدەکات\nپرس میدیا 1/10/2021 10:49:00 pm سڵایدشۆو, عێراقی, گرنگ, هەواڵ,\nئەندامێکى لیژنەى دارایى پەرلەمانى عێراق ڕایگەیاند، سبەی خوێندنەوەى دووەم بۆ پڕۆژە یاسای بودجە دەکرێت و دواى ئەوەش قۆناغى هەموارکردنى دەستپێدەکات.\nماجیدە تەمیمى ئەندامی لیژنەی دارایی ڕایگەیاند سبەی دووشەممە ١١ی کانوونی دووەمی ٢٠٢١ لەلایەن لیژنەى داراییەوە خوێندنەوەى دووەم بۆ پڕۆژە یاساى بودجە دەکرێت و دەرگاى گفتوگۆش بۆ ئەندامان دەکرێتەوە گفتوگۆ لەسەر مادەکانى دەستپێبکەن.\nئاماژەى بۆ ئەوەشکرد، خوێندنەوەى یەکەم و دووەم بۆ مادەکانى پڕۆژەکە دەکرێت بێ هیچ هەموارکردنێک، بەڵام دواى خوێندنەوەى دووەم لیژنەى دارایى هەڵدەستێت بەهەموارکردنى مادەکانى بەپێى ئەو دەسەڵاتانەى کە پەرلەمان بۆ ئەو کارە هەیەتى.\nئەمە لەکاتێکدایە رۆژی شەممە، 9ى کانونى دووەمى 2021 پەرلەمانى عێڕاق لەسەر پرۆژە یاساى بودجەى ئەمساڵ کۆبووەوە و خوێندنەوەى یەکەمى پرۆژە یاساکەى کۆتایى پێهێنا.\nBy پرس میدیا at 1/10/2021 10:49:00 pm


کوردیپێدیا - 50 بەرکەوتوی کیمیایی ژیانیان لەمەترسیدایە و 6 ساڵە نەخۆشخانەی بریندارانی چەکی کیمیایی تەواونەکراوە\n📊 50 بەرکەوتوی کیمیایی ژیانیان لەمەترسیدایە و 6 ساڵە نەخۆشخانەی بریندارانی چەکی کیمیایی تەواونەکراوە | 🏷 پۆل: ئامار و راپرسی | زمانی بابەت: 🏳 کوردیی ناوەڕاست | 👁🗨\n50 بەرکەوتوی کیمیایی ژیانیان لەمەترسیدایە و 6 ساڵە نەخۆشخانەی بریندارانی چەکی کیمیایی تەواونەکراوە\nکۆمەڵەی قوربانیانی کیمیابارانی هەڵەبجە داواکارە، ئەو نەخۆشخانەیەی کە تایبەتە بەبریندارانی چەکی کیمیایی و چەند ساڵێکە خراوەتە بواری جێبەجێکردنەوە، بەزویی دروستبکرێت، وتەبێژی فەرمیی کۆمەڵەکەش ئاشکرایدەکات، لەکۆی (171) بەرکەوتوو، زیاتر لە (50) بەرکەوتویان ژیانیان لەمەترسیدایە.\nسلێمانی، ئاوێنەنیوز: کامیل عەبدولقادر وتەبێژی فەرمیی کۆمەڵەی قوربانیانی کیمیابارانی هەڵەبجە ڕایگەیاند، لەسەر داواکاریی کۆمەڵەکەیان، دروستکردنی نەخۆشخانەیەکی تایبەت بەچارەسەرکردنی بەرکەوتوانی چەکی کیمیایی، ماوەی شەش ساڵە لەهەڵەبجە خراوەتە بواری جێبەجێکردنەوە، بەڵام بەهۆی کەمتەرخەمیی لایەنە پەیوەندیدارەکان، هێشتا تەواو نەبووە.\nوتیشی، "هەر لەماوەی ئەو شەش ساڵەدا، بەدەیان بەرکەوتوی ئەو چەکە لەهەڵەبجەدا بەهۆی سەختی برینەکانیانەوە گیانیان لەدەستداوه و لەماوەی ژیانیاندا لەچاوەڕوانی کردنەوەی ئەو نەخۆشخانەیەدا بون".\nلەلێدوانەکەیدا بۆ ماڵپەری ناوخۆ، کامیل عەبدولقادر هێمای بەوەشکردووە کە ئەوان وەک کۆمەڵەی قوربانیان، نیگەرانی خۆیان دەردەبڕن لەدواکەوتنی کردنەوەی ئەو نەخۆشخانەیە بەڕوی بەرکەوتووانی چەکی کیمیاییدا، داواکاریشن لەحکومەتی هەرێم و لایەن پەیوەندیدارەکان، لێپێچینەوە بکەن لەکەسانی کەمتەرخەم، هەرچی زووە پەلە بکەن لەتەواوکردنی نەخۆشخانەکه و دابینکردنی پێداویستییەکانی، تاوەکو ئەو ژمارە بریندارەی لەژیاندا ماون سودی لێوەربگرن.\n➕ ئەم بابەتە لەلایەن: (هاوڕێ باخەوان)ەوە لە: Oct 21 2013 9:50AM تۆمارکراوە


دەستبەكاربوونەكە پاش ئەو هێرشانە دێت كە بەمدواییە بۆسەر هێزەكانی پێشمەرگە ئەنجامدرا\nبەرپرسی میحوەری گەرمەسێری هێزەكانی پێشمەرگە ڕایدەگەیەنێت، سبەی ژووری ئۆپەراسیۆنی هاوبەشی پێشمەرگە و سوپا لە ناوچەكەدا دەستبەكاردەبێت\nمەحمود سەنگاوی، بەرپرسی میحوەری گەرمەسێری هێزەكانی پێشمەرگە ئەمڕۆ دووشەممە بە تۆڕی میدیایی ئێستای وت، سبەینێ لە قۆناغی یەکەمدا ژووری ئۆپەراسیونی ھاوبەشی نێوان پێشمەرگە و سوپای عێراق لە سنورەکەدا دەستبەکاردەبێت.\nئەو لێدوانەی سەنگاوی ئەمڕۆ لە پاش سەردانی وەفدێكی سەرۆكایەتی هەرێم و وەزارەتی پێشمەرگە و بەرپرسی هێزەكانی 70 بوو بۆ ناوچەكە.\nپێشتر لیوا قارەمان شێخ کەمال، جێگری سەرۆک ئەرکان بۆ ئۆپەراسیۆنەکان لە وەزارەتی پێشمەرگە بە تۆڕی میدیایی ئێستای ڕاگەیاند، لە كۆبوونەوەی 2ی ئەم مانگەی لیژنەی باڵای ئەمنی عێراق تاوتوێی كاراكردنەوەی سەنتەرەكانی هەماهەنگی هاوبەشی نێوان سوپای عێراق و پێشمەرگە لە كەركوك، موسڵ، دیالە و مەخمور كرا، كە پێشتر بەهۆی بوونی تێبینی لەلایەن وەزارەتی پێشمەرگەوە كارەكانی ڕاگیرابوون.\nوتیشی، “لە كۆبوونەوەكەدا بڕیاردرا، سەنتەرە هاوبەشەكانی هەماهەنگی نێوان هەردوولا بەخێرایی كارابكرێنەوە و سەرۆک وەزیرانیش لیژنە تایبەتمەندەکانی ڕاسپارد کارەکانیان لەو بارەیەوە دەستپێبکەن و بەمنزیكانەش شاندێك بۆ ئەو مەبەستە سەردانی هەرێمی كوردستان بكات”.\nكاراكردنەوەی كاری هاوبەشی نێوان پێشمەرگە و سوپا پاش ئەو هێرشانە دێت كە بەمدواییە بۆسەر هێزەكانی پێشمەرگە لە ناوچە كوردستانییەكان ئەنجامدرا.\nکچێکی کورد دوای ئەوەی شووی بە ئامۆزاکەی نەکرد “بە شێوەیەکی سەرسوڕهێنەر” کوژرا\nکچێکی گەنجی خەڵکی شاری کرماشان، دوای ئەوەی ئامادەنەبوو شوو بە ئامۆزاکەی بکات، لەلایەن ئامۆزاکەیەوە کوژرا. ڕێکخراوەکانی مافی مرۆڤ…


مەسرور بارزانی و شاندێکی یەكێتیی ژووری بازرگانی ئەمریكا کۆ بوونەوە\nلێدوان عەبدولرەحمان 25/06/2019 - 16:45 بڵاوکراوەتەوە لە كوردستان\nئەمڕۆ سێشەمە 25/6/2019، مەسرور بارزانی راسپێردراوی پێکهێنانی کابینەی نوێی حکوومەتی هەرێمی كوردستان، پێشوازیی لە شاندێكی فراوانی یەكێتیی ژووری بازرگانی ویلایەتە یەكگرتووەكانی ئەمریكا بە سەرۆکایەتی ستیڤ لوتەس جێگری سەرۆکی ژووری بازرگانی ویلایەتە یەكگرتووەكانی ئەمەریكا بۆ کاروباری ڕۆژهەڵاتی ناوەڕاست کرد.\nمەسرور بارزانی خۆشحاڵی خۆی بە هاتنی ئەم شاندە فراوانەی کۆمپانیاکانی ئەمریکا دەربڕی و بە ئاماژەیەکی گرنگی پەرەپێدانی پەیوەندیی ئابووریی نێوان هەردوولای هەژمار کرد.\nراسپێردراوی پێکهێنانی کابینەی نۆیەمی حکوومەتی هەرێم تیشکی خستە سەر زەمینەی لەباری وەبەرهێنان لە هەرێمی کوردستان و ڕایگەیاند، کە بەرنامەیەکی سەرەکیی کابینەی داهاتووی هەرێم، ڕاکێشانی هەرچی زیاتری وەبەرهێنانی دەرەکی بۆ هەرێمی کوردستان دەبێت و بێگومان کۆمپانیاکانی ئەمریکاش دەتوانن سوود لەو هەلومەرجە ئابوورییەی ناو هەرێم وەرگرن.\nلەلای خۆیەوە سەرۆکی شاندەکە، وێڕای ئومێدی سەرکەوتن بۆ مەسرور بارزانی لە سەرۆکایەتی کابینەی داهاتووی هەرێم، جەختیان لە سەر نیازی یەکێتی ژووری بازرگانیی ئەمریکا کرد لە هاندانی کۆمپانیاکانیان بۆ کارکردن و وەبەرهێنان لە هەرێمی کوردستاندا.\nسەفین دزەیی: ڕادەستکردنی نەوتی کوردستان بە بەغدا لایەنە هونەرییەکەی ماوە


به‌هۆی گۆڕانی كه‌شوهه‌وا و گه‌رمبوونی گۆی زه‌وی باڵنده‌كانیش كۆچ ده‌كه‌ن\n"وای لێهاتووه به چاو ده‌بیندرێت كه شوێنی مانه‌وه و ئاراسته‌ی كۆچكردنی باڵنده‌كان گۆڕاوه"\nKurdistan24 هه‌ولێر 08:10 2022/04/22\nتورکیا گۆڕانی كه‌شوهه‌وا گه‌رمبوونی زه‌وی توركیا باڵنده‌كان\nئاڵپه‌ر تویده‌ش، فۆتۆگرافه‌ری سروشت و ژیانی كێوییه‌كان، ئاشكرای ده‌كات، "ئیدی باڵنده‌كان له شوێنی مانه‌وه‌یان نابیندرێن".\nبه گوێره‌ی راپۆرتێكی ئاژانسی ئه‌نادۆڵی توركی، له كاتێكدا رووداوه سروشتییه‌كان و گۆڕانی ئاو و هه‌وا سه‌رچاوه‌یان بۆ گه‌رمبوونی گۆی زه‌وی ده‌گه‌ڕێته‌وه، ساڵانه كاریگه‌ری هه‌یه بۆ سه‌ر ملیۆنه‌ها كه‌س، هه‌روه‌ها گیانله‌به‌رانیش له‌و زیانانه بێبه‌ش نین، به تایبه‌ت باڵنده‌كان به‌هۆی گۆڕانكارییه‌كانی په‌یوه‌ست به ئاو و هه‌واوه ئاراسته‌ی كۆچیان به‌ره‌و ئه‌و شوێنانه ده‌گۆڕن كه پێشتر بۆی نه‌چوون.\nفۆتۆگرافه‌ری سروشت و ژیانی كێوی، ئاڵپه‌ر تویده‌ش، راگه‌یاند، ساڵانێك بوو باڵنده‌كان به‌گوێره‌ی هه‌لومه‌رجی سروشتی رێڕه‌وی كۆچكردنیان دیاریكردبوو، ئه‌و ئاراسته‌ی گه‌شته ئاسمانییه‌كانیان لێوه ئه‌نجام ده‌درا كه‌م مه‌ترسیدار بوون بۆ باڵنده‌كان، چونكه ده‌سكه‌وتنی خۆراك زه‌حمه‌ت نه‌بوو و كه‌متر ماندوو ده‌بوون زیاتر له‌و ئاراستانه‌وه كۆچیان ده‌كرد.\nتویده‌ش راشیگه‌یاند، "وای لێهاتووه به چاو ده‌بیندرێت شوێنی مانه‌وه و ئاراسته‌ی كۆچكردنی باڵنده‌كان گۆڕاوه و له میانی ئه‌و 10 ساڵه‌ی چاودێری باڵنده‌كانم كردووه ده‌بینم گۆڕانی كه‌شوهه‌وا كاریگه‌ری كردووه‌ته سه‌ر كۆچی باڵنده‌كان".\nپڕۆفیسۆر دكتۆر ئه‌حمه‌د كڵچ، سه‌رۆكی به‌شی زینده‌ناسی له كۆلێژی زانستی زانكۆی دیجله ئاماژه به‌وه ده‌كات، ده‌كرێت وا لێكبدرێته‌وه جۆری ئه‌و باڵنده كێوییانه‌ی له‌م ساڵانه‌ی دوایی له توركیا ده‌بیندرێن، گه‌رمبوونی زه‌وی كاریگه‌ری تێ كردوون.\nگوتیشی: "له‌قله‌قه‌كان دوای زاوزێ كۆچ ده‌كه‌ن بۆ ئه‌فریقا، به‌ڵام به‌هۆی ده‌ستكه‌وتنی خۆراك و راهاتن له‌گه‌ڵ كه‌شوهه‌وا ئیدی زستانانیش له توركیا ده‌مێننه‌وه".


کیمیابارانی شارە دێی نۆتشە … دکتۆر ناجح گوڵپی – Dengekan\nbyNajih Gulpi\tMarch 19, 2017\tGeneral, Genocide\nڕۆژێک دوای کیمیابارانی شاری هەڵەبجە واتە لە 17/3/1988 دا و بیستونۆساڵ پێش ئیستا ،ڕژێمی دڕندەی بەعسی عیراق شارەدێ نۆدشەی هەورامانی لە ڕۆژهەلاتی کوردستان بۆردومان کرد بە چەکی کیمیایی جۆری خەردەل،پاش هەفتەیەک و لە 24/3/1988 بۆ جاری دوەم و لە 2/4/1988 دا بۆجاری سێهەم ئەم شارە خۆشەویستە ی بۆردومان کردوە،لەئەنجامدا (104) کەسی مەدەنی لە منالو ژنو پیر بونە قوربانی و شەهید بوون،وە زیاتر لە (700) بریندار کەوتن، تائیستاش بریندارانی ئەم تاوانە بەهۆی کاریگەری برینەکانیانەوە بەیناو بەین و ساڵانە گیان دەسپێرن.\nشاندێکی نەتەوە یەکگرتوەکان لە دوای کیمیابارانکردنی شارەکە سەردانی نۆدشەی کرد بۆلێکۆڵێنەوە ،لەئەنجامدا بۆیان سەلمێنرا کە چەکی کیمیایی لەو شارەی داوە لە جۆری خەردەل(mustard chemical weapon ) .\nهەر لەدوای کیمیابارانی هەڵەبجە ،ڕژێم بە فرۆکەکانی بەدوای ئەو خەڵکانەوە بوو کە لە کیمیابارانەکەدا دەرباز بووبوون،ڕیگاکانی دەرچون لەشار هەتا دەگاتە دیوی ئێران بۆردومانی دەکردن، واتە لە 17/3/1988 و جەندڕۆژێک بەدواوە بۆردومانی زۆرێک لە ڕێگا سنوریەکانی بەرەو ئیران بەردەوام بوو، لەوانە ڕێگای دزڵی -دەربەند دزڵی-دەرناخی-زەکەریا-بیەکەڕە) ،لەبەردەم گوندی دەرناخی پیاوکی خەڵکی گوڵپی هەورامان بەو بۆمبارانە شیمیایە شەهید بوو،دەیانی تریش بریندار بوون.\nڕژێم دەیان گوندی سەرسنورەکانی بۆردومان کردوە، لە شارستانی پاوە بگرە هەتا مەریوان و دەگاتە سەردەشت ، بەلام بەداخەوە هۆکارەکەی نازانرێ بۆ چی ناوەکانیان تۆمار نەکراون.\nمن دوێنی بەهۆی بلاو کردنەوە وتارێک لە ساڵیادی کیمیابارانی هەلەبجەدا، هاوڕیەکم (سابیر چەوساوە) وتی من شاهید بووم جەند ڕۆژێک دوای کیمیابارانی هەڵەبجە گوندی (نژمار) کیمیاباران کرا،وە نزیکەی (50) شەهیدو زیاتر لە 150 برینداری هەبوو،دواتر هەوڵمدا لە ئینترنێت بگەڕێم و بەدواداچون بکەم ، بەفارسی هیچم دەس نەکەوت،پاشان وتاریکم دیت لە ماڵپەری کوردستان نێت کە باسی لە کیمیابارانی گوندەکانی (نژمار و بالک )ی دەکرد ،کە دووگوندن سەر بە شارستانی مەریوان، دەلێ لەڕۆژی 16/3/1988 ئەم دووگوندە بۆردومان کران، سەرچاوەکە ئاماژە دەکات بە ژمارەی قوربانیان کە 300-400 شەهیدە، گوندی چۆڕ بەهاناینەوە چوگن ،شەهیدەکان لە قەبرسانی چۆڕ ئەسپەردە کراون، هەروەها گلەی کردوە لە کۆماری ئیسلامی و حزبە کوردیەکانی ڕۆژهەڵات کە باسی ئەم تاوانەیان نەکردوە، دواتر گەرانەکەم بەردەوام بوو،دەرکەوت لەوڕۆژانەدا واتە دوای کیمیابارانی هەلەبجە بە چەند ڕۆژێک و مەزندە دەکرێ لە 22/3/1988 دابوبێ واتە چوار تا پینج ڕۆژ دواتر ( بەگوێرەی سەرجاوەکان) گوندەکانی ( نژمار،بالک ،دەگاشیخان،نێ) کیمیاباران کراون.\nپێش کیمیابارنی هەلەبجە ڕژیم گوندی قەلاجی و قەلاگای لەسەر جادەی مەریوان سەوڵاو بۆردومان کرد، و(3) کەس شەهیدو زیاتر لە (30 ) برینداریان هەبوە،خەڵکی گوندەکە زانیاری و ئاگایان لەم جۆرە چەکە نەبووبوو ،بۆیە بە هۆی تەماشاکردنی شوینی بۆمبەکەوە برینداربوبون، لەکاتیکدا بۆمبەکە لەناوە مەزرایەکی بەردەم ئاوایی کەوتبوو.\nڕژێم بۆردومانی ئەم شوێنانەی بە گازی خەردەل دەکرد ،تاکو کاریگەەری درێژ خایەنی هەبێت و بمێنێتەوە لە سەرژینگەی ناوچەکەو ،هەروەها لەسەر مرۆڤیش.\nدکتۆر ناجح گوڵپی\nPrevious بۆپێشەوە لە ئایندەیەکی نزیکدا، بە فۆرم و کاراکتەرێکی تازەوە دێتەوە مەیدان\nNext نیشتیمانی وێران … به‌ختیار محه‌مه‌د


تویته‌ر له‌رێی ئه‌م تایبه‌تمه‌ندییه‌وه بێزاریتان ناهێڵێت\nبه‌ڕێوه‌به‌ری تۆڕی كۆمه‌ڵایه‌تی تویته‌ر ڕای گه‌یاند، ئێسته كار له‌سه‌ر نوێترین تایبه‌تمه‌ندی ده‌كه‌ین كه له‌ڕێیه‌وه به‌كارهێنه‌رانمان ده‌توانن ئه‌و كه‌سانه ڕابگرن له پێوه‌ندیكردن كه بێزاریان ده‌كه‌ن.\nماڵپه‌ڕی "dailymail" بابه‌تێكی بڵاو كردووه‌ته‌وه له‌باره‌ی نوێترین تایبه‌تمه‌ندی تویته‌ر و ئاماژه‌ی پێ داوه، به‌ڕێوه‌به‌ری تویته‌ر له لێدوانێكدا بۆ میدیاكانی دنیا گوتی، ئێمه له‌گه‌ڵ ئه‌وه‌ی سیستمی نامه ناردنمان داناوه بۆ تۆڕه‌كه‌مان ئێسته تایبه‌تمه‌ندی "فلته‌ر دی ئێمیشمان" بۆ زیاد كردووه كه ئه‌ویش تایبه‌تمه‌ندییه‌كه ده‌توانی ئه‌و كه‌سانه ڕابگری كه بێزارت ده‌كه‌ن.\nئه‌وه‌یشی گوتووه، ئه‌م تایبه‌تمه‌ندییه بۆ ئه‌و كه‌سانه به‌سووده كه رۆژانه نامه‌یه‌كی زۆریان له‌لایه‌ن فۆلۆوه‌رسه‌كانیانه‌وه بۆ دێت و بێزاری كردوون، هه‌روه‌ها ئه‌و كه‌سه ناودارانه‌یش رزگاریان ده‌بێ له تانه‌ی ئه‌و خه‌ڵكانه‌ی كه رقوكینه‌یان هه‌یه به‌رانبه‌ریان، چونكه ده‌توانی له تویته‌ر راسته‌وخۆ پێوه‌ندی به‌و كه‌سه‌وه بكه‌ی كه به‌كاری ده‌هێنێت جا ئه‌گه‌ر كه‌سێكی زۆر ناوداریش بێ. به‌ڵام له‌ڕێی ئه‌م تایبه‌تمه‌ندییه‌وه ئه‌و بێزاركردنه نامێنێت.\nتویته‌ر یه‌كێكه له تۆڕه كۆمه‌ڵایه‌تییه به‌ناوبانگه‌كان، له 21 ی ئاداری ساڵی 2006 دامه‌زراوه له‌لایه‌ن "جاك دۆرسی" و ئێسته یه‌كێكه له 10 پر به‌كارهێنه‌رترین تۆڕه كۆمه‌ڵایه‌تییه‌كان له دنیادا، كۆمپانیاكه دوو لقی جیاوازی هه‌یه له ویلایه‌ته یه‌كگرتووه‌كانی ئه‌مه‌ریكا كه ده‌كه‌ونه شاره‌كانی "سانفرانسیسكۆ و نیویۆرك" و ئێسته‌ش ئه‌م تۆڕه به شێوازێكی زۆر به‌ربڵاو به‌كار دێت له دنیادا.


دەنگۆ: ئەپڵ لە کۆتاییەکانی مانگی داهاتوودا کۆنگرەیەکی تایبەت ئەنجام دەدات – کەی ئای تی ئێن\nبه‌م زووانه تاقیکاری یاری Tom Clancy’s The Division 2 به شێوه‌ی کراوه Open Beta بۆ به‌کارهێنه‌ران بڵاوده‌کرێته‌وه\nدەنگۆ: مۆبایلی Samsung Galaxy S11 بە پڕۆسێسەری Snapdragon 865 لە ناوچەی زیاتردا بەردەست دەکرێت\nچەند هەفتەیەک دەبێت کە دەنگۆکان باس لە ئەنجامدانی بۆنەیەکی تایبەت لە لایەن ئەپڵەوە دەکەن لە سەرەتای بەهاری ئەمساڵدا، دەنگۆیەکی دیکە هەمان شتی پشتڕاست کردەوە.\nبە پێی ڕاپۆرتێکی پێگەی باوەڕپێکراوی ئەڵمانی iPhone-Ticker بێت، ئەپڵ لە پلانیدایە لە کۆتاییەکانی مانگی داهاتوو (3) و بە دیاریکراوی لە ڕێکەوتی 31 ـی مانگی 3 ـدا، بۆنەیەکی تایبەت بە نمایشکردنی ژمارەیەک ڕەقەکاڵای نوێ ئەنجام بدات. ڕاپۆرتەکە دەڵێت گومان لەوەدا نییە لە بۆنە تایبەتەکەدا، ئەپڵ مۆبایلی iPhone 9 (یاخود iPhone SE 2 و هەر ناوێکی دیکە) نمایش دەکات.\nلە مانگی 3 ـی زۆرینەی ساڵەکانی ڕابردوودا ئەپڵ بۆنەی تایبەتی خۆی ئەنجامداوە. ساڵی ڕابردوو کۆمپانیاکە لە بۆنەیەکی تایبەتدا لە ڕێکەوتی 25 ـی 3، هەریەکە لە خزمەتگوزارییەکانی +Apple News و Apple Card و Apple Arcade ـی ڕاگەیاند. لە ڕێکەوتی 27 ـی 3 ـی ساڵی 2018 ـەشدا، کۆمپانیاکە بۆنەیەکی تایبەتی ڕێکخست کە سەرنجی خستبووەوە سەر بواری پەروەردە و ژمارەیەک ئایپادی نوێی ڕاگەیاند.\nئەگەر ئەپڵ لە ڕێکەوتی 31 ـی مانگی 3 ـی ئەمساڵدا بۆنە تایبەتەکەی بە ئەنجام بگەیەنێت، ئەوا پێدەچێت لە ڕێکەوتی 3 ـی مانگی دواتردا، کۆمپانیاکە iPhone 9 بەردەست بکات. لە دوای هەفتەیەک لە ئەنجامدانی کۆنگرەکە، پێشبینی دەکرێت وەشانی iOS 13.4 ـیش بەردەست بکرێت بۆ هەمووان، کە خۆی دەبینێتەوە لە هەبوونی پشتگیری iPhone 9 و تایبەتمەندییەکانی هاوبەشیپێکردنی بوخچەکانی iCloud Drive و لەزگەی نوێی Memoji و زیاتر.\nدەنگۆ هەیە کە لە هەمان بۆنەدا، ئەپڵ ئامێری شوێن پێ هەڵگرتنی AirTags و iPad Pro ـی نوێ و بارگاویکەرەوەی بێوایەر و بەرهەمی زیاتر ڕابگەیەنێت.\nبێگومان بۆ هەر هەواڵێکی نوێ لەم بارەیەوە، لە داهاتوودا لەگەڵتاندا دەبین.\nتاگەکان AirTags Apple Apple Special Event ئەپڵ iOS 13.4 iPad Pro iPhone 9 iPhone SE 2 بۆنەی تایبەت بۆنەی تایبەتی ئەپڵ هەواڵ


دەرسەکانی شەوی یەڵدا و ١٧ی خەرمانان. عه‌بدوڵڵا حه‌سه‌ن زاده – KDPmedia\nHomeوتاردەرسەکانی شەوی یەڵدا و ١٧ی خەرمانان. عه‌بدوڵڵا حه‌سه‌ن زاده\nلە دوو کردەوەی جینایەتکارانە و تێڕۆریستی‌دا کە شەوی یەڵدا، ٣٠ی سەرماوەزی ساڵی ١٣٩٥ و ١٧ی خەرمانانی ساڵی ١٣٩٧ی هەتاوی (٢٠ی دیسامبری ٢٠١٦ و ٨ی سێپتامبری ٢٠١٨ی زایینی) کۆماری ئیسلامیی ئێران بە دژی حیزبی دێموکڕاتی کوردستان لە نیزیک شارۆچکەی «کۆیە» بەڕێوەی بردن، ١٩ تێکۆشەری دێموکڕات و دوو خەباتگێڕی ئاسایشی هەرێمی کوردستان شەهید و بەدەیان کەسی دیکەش -لەنێویاندا ژن و منداڵ- بریندار بوون. کارەساتەکان ئەوەندە گەورە بوون و خەسارەکە هێندە دڵتەزێن بوو کە ئێستاش هەموو ساڵێ و هەموو مانگێک و تەنانەت هەموو ڕۆژێ یاد دەکرێنەوە و تا ئێستا بە دەیان و سەدان و بگرە هەزاران پەیام و وتار و شێعر و پەخشانی حەماسی¬یان لەسەر نووسراوە. هێشتا کانیاوی پڕئاوی فرمێسکی ئازیزانی شەهیدەکان وشکی نەکردوە و جێگای ئەو سەرمایە بەنرخانەی بزووتنەوەی ڕزگاریخوازانەی گەلی کورد لە خۆرهەڵاتی کوردستان پڕ نەبۆتەوە و کەلێنیان لە نێو ڕیزەکانی بزووتنەوەدا هەر دیارە و هەتا دنیاش دنیایە هەر دیار دەبێ.\nڕەنگە بۆ هەمووان و بەتایبەتی بۆ کەسانێک کە لەنیزیکەوە من دەناسن جێی پرسیار بێ کە چۆنە ئەو ماوە دوورودرێژە بەرامبەر بەو دوو کارەساتە جەرگبڕە بێدەنگ بووم و متەقم لەبەر بڕاوە. بۆ وەڵامی ئەو پرسیارە، -بێ ئەوەی بمەوێ بێدەنگییەکەم پاساو بدەم- پێ لەو ڕاستییە دەنێم کە گێڕانەوەی هەر دوو ڕووداوەکە و بەتایبەتی کارەساتی ١٧ی خەرمانان لە توانای قەڵەم و دەربڕینی من بەدەر بووە و چەند جار کە ویستوومە باسیان بکەم نەمزانیوە چۆن و لە کوێوە دەست پێ‌بکەم و بەناچاری وازم هێناوە و قەڵەمم داناوە. «یا سخن دانستە گو ای مرد عاقل یا خموش».\nئەوەی لەو چەند ساڵەدا لەسەر ئەو دوو ڕووداوە نووسراوە، ئەگەریش بایی خوێنی بەناهەق‌ڕژاوی تاقە یەکێک لەو شەهیدانەش نەبێ -کە نیە-، بەڵام هەم قووڵایی کارەساتەکە و هەم ڕادەی وەحشیگەریی دەسەڵاتدارانی کۆماری ئیسلامی و هەم لەوانەش زیاتر هەستی برینداری ڕێبوارانی ڕێگای ڕزگاری و بەگشتی کۆمەڵانی خەڵکی کوردستانی بەڕادەی پێویست نیشان داوە و شتێکی بۆ من کە هەر لە سەرەتاوەش تاقەتم پێی نەشکاوە، نەهێشتۆتەوە. بۆیە بە ئیزن¬وەرگرتن لە گیانی پاکی شەهیدانی ئەو دوو کارەساتە و دەگەڵ داوای لێبووردن لە هاوسەنگەرە خەباتگێڕەکانیان کە بە لێوەشاوەیی ئەرکەکانی ئەو شەهیدانەیان خستۆتە سەر شانیان و ئاڵاکەیانیان بە شەکاوەیی ڕاگرتوە، دەمەوێ لە گۆشەنیگایەکی دیکەوە لەو بیرەوەرییە تاڵە بدوێم.\nدەربڕینی داخ‌وکەسەر و ڕێز و وەفا بۆ شەهیدان و نیشاندانی سامناکیی کارەساتەکان و دەرخستنی ڕوخساری دزێوی کۆماری ئیسلامی نەک هەر بەجێیە، بەڵکوو پێویست و پیرۆزیشە، بەڵام گرنگتر لەوانە خەسارناسی و پەندوەرگرتن لە دەرسەکانی ئەو جۆرە ڕووداوانەیە. چونکە ئەمەیە کە ئەزموونمان دەداتێ و کۆمەگ دەکا کە لە درێژەی خەباتەکەمان‌دا تێبکۆشین چەندی بکرێ وشیاری پیلانەکانی دوژمن بین و ڕێ لە دووپاتەبوونەوەی ئەو جۆرە کارەساتانە بگرین.\nبە ڕاشکاوی دەبێ بڵێین لە هەردووکی ئەو ڕووداوانەدا کەمتەرخەمیی خۆمان نەخشی گەورەی لە سەرگرتنی پلانی دژی ئینسانیی پیاوکوژانی کۆماری ئیسلامیدا هەبووە. شتێکی زۆر سروشتییە دەوڵەتێکی دژی کوردی پیلانی زەبروەشاندن لە هەموو هێزەکانی ئۆپۆزیسیۆن بەتایبەتی حیزبی دێموکڕاتی کوردستان کە پتر لە چل ساڵە بۆتە چەقڵی چاوی و بەهاوکاریی هەموو هێزە کوردستانییەکان و بەگشتی کۆمەڵانی خەباتگێڕی گەلی کورد نەیهێشتوە دەسەڵاتی دژی گەلیی ئەو ڕێژیمە لە کوردستان هەناسەی ڕەحەت هەڵکێشێ، دابڕێژێ. لەڕاستیدا ئەگەر وا نەبێ جێی سەرسوڕمانە. بەڵام ئێمە بۆ دەبێ دوژمن بەکەم بگرین و بەرامبەر بە نەخشە و پیلانەکانی خەمسارد بین؟\nجارێکی دیکەشم ئەو ڕستەیەی گەورەپیاوێکی دنیای سیاسەت هێناوەتەوە کە دەڵێ «ئەوەندە ڕەخنە لە خۆتان بگرن کە دوژمن لە خۆشییان بکەوێتە سەما.» چ نەهامەتییەکی گەورەیە کە بەڕێوەبەری تەقینەوەکەی شەوی یەڵدای ١٣٩٥ بۆمبەکەی دەگەڵ خۆی هێنابوو، له شوێنی به‌رنامه‌بۆداڕێژراوی دانابوو و بۆخۆی بە خەیاڵی ئاسوودە پاڵ بە پاڵی تێکۆشەرانی حیزب تا تەواوبوونی ڕێوڕەسمی یادی لەدایکبوونی دوکتۆر قاسملوو دانیشتبوو، بێ ئەوەی کەسێک لێی بپرسێ چیت پێیە، چونکە بە گیانی ناخێری لایه‌نگری خۆمانه. ئەوەش لە حاڵێکدا ماوەیەکی زۆر پێش ئەوە لەنێوخۆی وڵاتەوە هۆشدار درابوو کە کەسێکی «لەوحاڵەولەوڕەنگە» که لە فڵانه شوێن دادەنیشێ، بۆتە پیاوی ئیتتیلاعات و پیلانی بەدەستەوەیە. سەیر ئەوەیە ئەو تێڕۆریستە پاش تەقاندنەوەی بۆمبەکەش بە ماشێنی خۆی برینداری بردبوونە نەخۆشخانە و دوایە به‌حورمه‌ته‌وه ماڵئاوایی خواستبوو و کەس نەیگوتبوو بۆ بەو شەوە دەڕۆیەوە. سەیرتر ئەوەیە کابرا بە خۆی و ماشێنێکی ونجڕونجڕەوە بە بەردەم چەند پرسگەی ئاسایش‌دا تێپەڕیبوو کە زۆریشیان خەبەری تەقینەوەکەیان بیستبوو، کەچی لێی وەشک نەکەوتبوون و ڕایان‌نه‌گرتبوو تا ڕوون دەبێتەوە ڕووداوەکە چۆن‌چۆنی بووە.\nدەبێ قبووڵ بکەین کە ئه‌گه‌ر له ١٧ی خه‌رمانانیشدا کۆماری ئیسلامی توانی ئه‌و زه‌بره گه‌وره‌یه‌مان لێ بوه‌شێنێ، که‌مته‌رخه‌می و بێ‌موبالاتیی خۆمانیشی تێدا بوو. نیزیک بە ده ساڵ دەبوو کە هەموو کۆبوونەوەکانی کۆمیتەی ناوەندی لەو ساڵۆنە و لە هه‌مان رۆژانی هه‌فته پێک‌دەهاتن. ئەو پلینۆمەش کە ١٧ی خەرمانانی ١٣٩٧ کەوتە بەر پەلاماری مووشەکیی کۆماری ئیسلامی، مانگێک زیاتر بوو بڕیاری بۆ درابوو کە لەو ڕۆژەدا بگیرێ. بەداخەوە نەک هەر ئەندامانی کۆمیتەی ناوەندی بەڵکوو خەڵکێکی زۆری دیکەش لە کوردستان و دەرەوەی کوردستان دەیانزانی کە ئەو ڕۆژە پلینۆمە. له حاڵه‌تێکی وادا شتێکی تازه نیه که بەکرێگیراوانی کۆماری ئیسلامی ئەو کەلێنە بقۆزنەوە و بۆ ئافەرینێک و پارووەنانێکی سەرشۆڕانە ڕاپۆرت بدەنەوە و لە ئاکام‌دا زەبرێکی هێندە بەژان وەپەیکەری حیزبی دێموکڕات و بزووتنەوەی ڕزگاریخوازانەی گەلەکەمان بکەوێ.\nبیرەوەرییەکی تاڵی من لەو ڕووداوە کە قەتم لەبیر ناچێتەوە ئەوەیە کە لە چەند تێکۆشەری حیزبیم بیست دەیانگوت قەت بە بیرم‌دا نەدەهات کۆماری ئیسلامی چەکێکی وا ستڕاتژیک بەدژی حیزبی دێموکڕات بەکار بەرێ. ئەمە لەکاتێک‌دا بوو کە ڕێژیمی ئیسلامی ٣٠ ساڵ پێشتر لە ٢٥ی گەلاوێژی ١٣٦٥دا چەکی شیمیایی بەدژی حیزبی دێموکڕات بەکار هێنابوو، ٢٣ ساڵ پێشتر هەر ئەو قەڵای دێموکڕاتەی بۆمباران کردبوو، و ٢٠ ساڵ پێشتریش لە ڕێگای زەمینییەوە بە مەبەستی قەڵاچۆ و ڕیشەکێشکردن، ئەو شوێنەی بە تۆپخانەی قورس و مووشەکی کاتیۆشا لە نزیکەوە بۆردومان کردبوو.\nسەیر ئەوەیە ئەو مووشەکبارانە لە حاڵێک‌دا ڕووی دا کە کۆماری غەدر و خەیانەت ماوەیەکی زۆر بوو فریوکارانە بە نهێنی پێشنیاری وتووێژی بە حیزبی دێموکڕات و ئەندامانی دیکەی ناوەندی هاوکاریی حیزبەکانی کوردستانی ئێران دابوو. چەند تاڵ و جێگای مخابنە ئەگەر بەشێکی کەمتەرخەمییەکە بگەڕێتەوە بۆ ئەوە کە پێمان وا بووبێ ڕێژیم لە هەلومەرجێکی وادا پەلاماری بنکە و بارەگاکانی ئۆپۆزیسیۆن نادا و لەبیرمان چووبێ کە ئەو ڕێژیمە ڕاست بەناوی وتووێژ دوکتۆر قاسملووی دەداو خست و تێڕۆری کرد. ئەزموون نیشانی داوە کە گەورەترین هەڵە بۆ هێزێکی سیاسی ئەوەیە باوەڕ بە بزەی دوژمن، بەتایبەت دوژمنێکی وەک کۆماری ئیسلامی بکا، لە غەدر و خەیانەتەکانی غافڵ بێ، یان چاوەڕوانیی بەزەیی و پابەندبوون بە قانوون و ڕێوشوێنە ئینسانییەکانی لێی هەبێ!\nبەداخەوە مێژووی کورد بەتایبەتی لە ئێران نموونەی ئەو چەشنە خەسارانەی زۆر تێدان. بەو ئاواتە کە هەموو لایەک پەند لەو ڕووداوانە وەربگرن و کارێک بکەن کارەساتی لەو جۆرە دووپاتە نەبنەوە.\nئێستا کە لە بەرەبەری دووەمین ساڵوەگەڕی کارەساتی ١٧ی خەرمانان‌داین هەر ئەوەندەم لە دەست دێ کە وێڕای سڵاو لە گیانی نەمری هەموو شەهیدانی کوردستان لە دوورەوە دەستی دایک و باب و هاوسەرانیان و چاوی منداڵە نازلێ¬شێواوەکانیان ماچ بکەم و سەری ڕێزلێنانیان بۆ دانوێنم.\n١٦ ی خه‌رمانانی ١٣٩٩ (٦ی سێپتامبری ٢٠٢٠)


الثلاثاء 18 كانون أول 2018 - 15:03\nد. بەرھەم ساڵح سەرۆك كۆمار دووپاتیكردەوە "عێراق خاوەنی دەرامەت و توانا و شارەزای مرۆیی زۆرە و پێویستی بە چەسپاندنی بناغەی ھاوبەشی ڕاستەقینەیە لەگەڵ تەواوی وڵاتانی جیھاندا بە ئامانجی بوژانەوەی باری ئابووری وڵات.\nئەو دووپاتكردنەوەیەی بەڕێزیان ئەمڕۆ سێشەممە لە كاتی پێشوازیكردنی بوو لە ھایكۆ ماس وەزیری دەرەوەی ئەڵمانیا و وەفدی یاوەری .\nلە دیدارەكەدا كە لە كۆشكی سەلام لە بەغداد بەڕێوەچوو، سەرۆك كۆمار گوتی ئێستا عێراق بووەتە مەڵبەندێكی سەرنج ڕاكێشان بۆ كۆمپانیا و وەبەرھێنانی دەرەكی، بە تایبەتی لە دوای سەركەوتنی یەكجارەكی بەسەر داعشی تیرۆریست و سەقامگیر بوونی ئاسایش لە وڵاتدا، ھەروەھا دوای كرانەوەی سیاسی بەرووی وڵاتانی ناوچەكە و جیھاندا "، بەڕێزیان ڕوونیكردەوە كە عێراق مەبەستێتی گەشە بدات بە پەیوەندی دۆستانەی لەگەڵ ئەڵمانیادا و پێویستی ھەماھەنگی نێوان عێراق و یەكێتی ئەوروپای دووپاتكردەوە لە پێناوی ڕەواندنەوەی گرژییەكان لە ناوچەكە و پشتیوانیكردنی عێراق لە ھەوڵەكانیدا بۆ ئاوەدانكردنەوە و ئارامی.\nسەرۆك كۆمار بەرھەم ساڵح ھەڵوێستەكانی حكومەتی ئەڵمانیا و پشتگیریكردنی عێراق لە بەرەنگاربوونەوەی تیرۆر لە چوارچێوەی ھاوپەیمانی نێودەوڵەتییدا بەرز نرخاند، ھەروەھا سوپاسی ئەو وڵاتانەی كرد لە بەرامبەر پێشكەشكردنی كۆمەكی مرۆیی و ئەمنی و سەربازی بە ھێزە ئەمنییەكان.\nلە بەشێكی تری دیدارەكەدا گۆرانكارییەكانی ھەردوو ئاستی ناوچەكە و نێودەوڵەتی تاوتوێكرا، ھاوكات پێویستی چەسپاندنی پایەكانی ئاشتی و ئارامی لە ناوچەكەدا گفتوگۆی لەبارەوە كرا.\nلای خۆیەوە وەزیری دەرەوەی ئەڵمانیا پەرۆشی حكومەتی وڵاتەكەی دووپاتكردەوە بۆ پێشكەشكردنی پشتیوانی و كۆمەكردنی عێراق لە ھەموو بوارەكاندا، ڕوونیشیكردەوە كە حكومەتی بەرلین لێبڕاوانە كار دەكات بۆ پتەوكردنی بنەماكانی دۆستایەتی و ھاریكاریی ھاوبەش لەگەڵ عێراقدا.


بۆچوونى کۆمەڵ لەبارەى بەشداریکردنى گۆڕان لە حکومەت\nپه‌رله‌مان له‌سه‌ر پرۆژه‌یاسای چاكسازی كۆده‌بێته‌وه\nوه‌زارەتی دارایی دابه‌شكردنی مووچه‌ی دوو شوێنی دیكه‌ی راگه‌یاند\nسكرتێری ئه‌نجومه‌نی وه‌زیران: ناکرێت موزایه‌ده به پرۆژه‌یاسای چاكسازییه‌وه بكرێت\nله هه‌رێم مووچه‌ى نزیكه‌ى 200 هه‌زار كه‌س ده‌بڕدرێت\nدەنگدان له‌بریتانیا.. له 5 ساڵدا سێیه‌م هه‌ڵبژاردن به‌ڕێوه‌ده‌چێت\nئه‌نجومه‌نی پیرانی ئه‌مریكا سزای توركیا ده‌دات\nهەواڵ / کوردستان :: 19/12/2018 :: 549 جار بینراوە\nسەركردەیەكی كۆمەڵی ئیسلامی كوردستان رایدەگەیەنێت، ئەگەر بزوتنەوەی گۆڕان بەشداری كابینەی نوێی حكومەتی هەرێم بكات و ئەوانیش ئۆپۆزسیۆن بن، هەر دەتوانن راوێژ لەنێوانیاندا هەبێت و مانای ئەوە نییە گۆڕان پشتیان لێدەكات.\nفاروق عەلی، ئەندامی سەركردایەتی كۆمەڵی ئیسلامی كوردستان بە دواڕۆژی راگەیاند: هەر لایەنێك كە دەیەوێت كاری سیاسی بكات مەبەستی خزمەتكردنی خەڵكە، ئەو لایەنەش خۆی باشتر دەزانێت كە ئایا لەناو كابینەكە یان لەدەرەوەی كابینەكە خزمەتی زیاتری پێدەكرێت.\nناوبراو روونیشیكردەوە: بەبڕوای من گۆڕان خۆی دەزانێت چی باشە بۆ ئەوان، ئایا لەناو حكومەت دەتوانن خزمەت بكەن یان ئەم حكومەتەش میراتگری حكومەتەكانی پێشووە و بەهەمانشێواز هەڵگری كۆمەڵێك گرفت دەبێت و ئەو لایەنانەشی تێیدا بەشدار دەبن جگە لەوەی رووبەڕووی رەخنە دەبنەوە، ناتوانن هیچ جۆرە خزمەتێك بكەن، بێگومان گۆڕانیش خەڵكی سیاسی بەئاگان ئەوەندە وردبینی دەكەن كە ئایا بەشداریكردنیان لە حكومەت قازانجە یان بەشدارنەبوونیان".\nپێشتر گۆڕان و كۆمەڵی ئیسلامی لەچەند قۆناغێكدا هەماهەنگی یەكدی بوون بەتایبەتیش بوونیان بەئۆپۆزسیۆن و وەستانەوە بەرامبەر ئەوەی ریفراندۆم نەكرێت.\nسەبارەت بەوەی ئەگەر گۆڕان بەشداری حكومەتی نوێ بكات و ئەوان بەشدار نەبن، هەماهەنگییان دەمێنێت؟، فاروق عەلی وتی "ئێمە خاڵی هاوبەشمان زۆرە و خاڵی جیاوازمان كەمە، لەهەر حاڵەتێكدا ئەگەر هەر لایەكمان بەشدار بین و ئەوەی دیكە بەشدار نەبێت، پێموانییە لەگەڵ هێزە نیشتمانپەروەرەكاندا هیچ گرفتێكمان هەبێت، هەر لایەنێك رەخنە دەگرێت رەخنە لەشێوازی ئیدارەدان دەگرێت، بۆیە لەگەڵ گۆڕانیش لەگەڵ ئەوەی هیچ نووسراوێكی فەرمی لەنێوانماندا نییە، بەڵام وا دەزانم دەتوانین رێز لە هەڵوێستی یەكدی بگرین و راوێژ لەنێوانماندا هەبێت".\nدەربارەی ئەوەش كە ئەگەر گۆڕان بەشداری حكومەتی نوێ بكات و ئەوان بەشدار نەبن، مانای وا نییە پشتیان لە ئەوان كردووە، سەركردەكەی كۆمەڵ ئاماژەی بەوەكرد، "نەخێر ئەگەر گۆڕان بەشداری لە حكومەتیشدا بكات بەپشت تێكردنمان لێی ناڕوانین، بە ئەندازەی ئەوەی وا دەزانین كە ئەوان بەرژەوەندییەكانیان لەوەدا دەبینێتەوە لە حكومەتدا بێت، ئێمەش بەرژەوەندیمان لە شتێكی دیكە".\nهەروەها وتیشی: "لایەنی سیاسی لەكوردستان زۆرن و مانای وا نییە ئەوانەی بەشدار دەبن لە حكومەت یان بەشدار نابن پشتیان لەلایەنەكانی دیكە كردووە، رەنگە لەقۆناغەكانی دیكەوە پێكهاتەی حكومەت گۆڕانكاری دیكەی بەسەردا بێت".\nدوو چه‌كدارى داعش ده‌ستگیركران


١. هۆبەی بەشەناوخۆیی ٥ی ئازاری کوڕانی ڕانیە. (٤٣٢) خوێندکاری تیدا نیشتەجێیە. وە ستافی کارگێڕی بریتیە لە(١٠)فەرمابەر و (٢) باخەوان. کە هەموویان میلاکی هەمیشەیین.\n٢. هۆبەی بەشەناوخۆیی شەهید گوڵەباخی کچانی ڕانیە. (٤٨٥) خوێندکاری تێدا نیشتەجێیە. ستافی کارگێری بریتین لە (٢٢) فەرمانبەر کە (١٢) فەرمانبەریان میلاکی هەمیشەیین لەوانە (٥) فەرمانبەریان مۆڵەتن وە (٥)فەرمانبەری گرێبەست بۆ چاودێری شەوانە، لەگەڵ (٥) فەرمانبەری خۆبەخش و (١) باخەوانیشی هەیە.\n٣. هۆبەی بەشەناوخۆیی کوڕان و کچانی قەڵادزێ. (٢٥٩) خوێندکاری تیدا نیشتەجێیە. (١٨) فەرمانبەری میلاک و (٥) فەرمانبەری گرێبەستی هەیە بۆ چاودێری شەوانە.


بەپێی ڕاگەیاندنی پارێزەر حوسەین ئەحمەدی نیاز و بنەماڵەی حسەین پەناهی دوێنێ پێنجشەممە ڕێکەوتی ٢٥ ژانویەی ٢٠١٨ی زایینی، به ناو دادگای شۆرش له شاری سنه، حوکمی سێدارەی بۆ ڕامین حسەین پەناهی دەرکردووە. ئەو حوکمه لە کاتێکدایه کە تەنیا یەک دانیشتنی دادگا گیراوە بۆ ڕامین و بە وتەی پارێزەرەکەی ئەو حوکمه زۆر لەپڕدا و هاوکات چاوەروان نەکراو بووه.\nبەپێی قسەکانی خودی ڕامین و پارێزەرەکەشی، ناوبراو بۆ سەردانی بنەماڵەکەی چۆتەوە کوردستانی ئێران وبه هیچ شێوه‌یه‌ک بەشداری لە تێکهەڵچوونی چەکداریدا نه‌بووه ، لەلایەکی ترەوە بە وتە و قسەی خۆدی رامین، ناوبراو چه‌ندین مانگ لە ژێر ئەشکەنجه دابووه، بۆیه بە لێکدانەوەی هەموو ئەوانه و بەپێی یاساکانی کۆماری ئیسلامیش ناوبراو شیاوی حوکمی سێداره نییه.\nئه‌م بابه‌ته 788 جار خوێنراوه‌ته‌وه


* دامەزراندنی چەند کارمەندی تایبەت بەخۆیەوە، تا بەردەوام ناوەڕۆکی کوردیپێدیا باشتر بکرێت. | 📕 پەڕتووکخانەگەورەترین و پۆلێنکراوترین پەڕتووکخانەی دیجیتاڵی کوردی! - (10,647) پەڕتووک | |\n📊 بابەت 367,968 | وێنە 56,996 | پەڕتووک PDF 10,647 | فایلی پەیوەندیدار 37,773 | 📼 ڤیدیۆ 169 | 🗄 سەرچاوەکان 13,359 |\n📖 Ballade kurde | 🏷 پۆل: کورتەباس | زمانی بابەت: 🇫🇷 Française\n| کاتی ئافراندنی لاپەڕە: 3,447 چرکە!


ته‌نگژه‌ی نێوان لاوانی ئوپسالا و پۆلیس به‌رده‌وامه - Radio Sweden Kurdish - Radyoya Swêdê - ڕادیۆی سوید | Sveriges Radio\nته‌نگژه‌ی نێوان لاوانی ئوپسالا و پۆلیس به‌رده‌وامه\nبڵاو کرایه‌وه tisdag 8 september 2009 kl 17.00\nسه‌یاره سوتاندن و به‌رد گرتنه پۆلیس دوێنێ ئێواره‌ی گه‌ره‌کی ستێنهاگه‌ن- ی له ئوپسالا هه‌ژاند. شایه‌نی باسه نزیکه‌ی 40 لاو به به‌رد به‌ره‌نگاری ئه‌و پۆلیسانه بونه‌وه که هاتبوونه شوێنی ڕوداوه‌که، سه‌یاره‌یکی ئاگرکوژێنه‌وه یه‌کێک بوو له‌و سه‌یارانه‌ی که تێک شکێندران.\nجێێ باسه ڕووداوه‌که به کۆبونه‌وه‌ی ژماره‌یه‌کی زۆر له لاوان له گه‌ڕه‌کی ستێنهاگه‌ن ده‌ستی پێ کردبوو، که خه‌ڵکی ناوچه‌که‌ی وا لێ کردبوو زه‌نگ بۆ پۆلیس بده‌ن. پێش گه‌یشتنی پۆلیس بۆ ناوچه‌که چه‌ند سه‌یاره‌یه‌ک سوتێنرابوون هه‌روه‌ها جگه له به‌رد گازی فرمێسکڕێژیشیان له پۆلیس گرتبوو، له‌زاری به‌رپرسی ڕۆژنامه‌گه‌ری پۆلیسی ئوپسلا کریسته‌ر نوردستریۆم.\nشایه‌نی باسه پۆلیس لاوێکی 19 ساڵانه‌ی به گومانی نانه‌وه‌ی ئاژاوه ده‌ستگیر کردووه. و به‌ڕای پۆلیس زۆربه‌ی به‌شداربوانی ئه‌و ڕووداوه لاوانی ئه‌و گه‌ڕه‌که خۆی بوون. له‌هه‌مان کاتدا پۆلیس ئه‌م ڕووداوه به خه‌ته‌رناک له‌قه‌ڵه‌م ده‌دات به‌تایبه‌ت په‌لاماردانی ئاگرکوژێنه‌وه‌کان که کاری ئه‌وان ته‌نها ئه‌نجامدانی خزمه‌تی فریاگوزارییه.


لەسەر داوای کاسترۆ مەعروف ڕووناکی دەگەڕیندریتەوە بۆ دووسایدی گشتی چوارقوڕنە- ڕانیە\nئەندامێكی ئەنجومەنی پارێزگای سلێمانی رایگەیاند: دوای ئەوەی پێنج ساڵ ئینارەکانی دووسایدی گشتی چوارقوڕنە – ڕانیە لەكار كەوتبوو، دوای بەدواداچونێكم خۆش بەختانە چاكدەكرێتەوە.\nكاسترۆ مەعروف، ئەندامێكی ئەنجومەنی پارێزگای سلێمانی و نوێنەری حزبی شیوعی كوردستان بە رێگای كوردستانی راگەیاند: دوای بە دواداچونم بۆ نۆژەن کردنەوەی ئینارەکانی دووسایدی گشتی چوارقوڕنە کە پینج ساڵ بوو لەکارکردن وەستا بوون، نوسراوم ئاڕاستەی بەڕێوەبەرایەتی گشتی کارەبای سلیمانی کرد لەلایەن شێخ سالار بەڕیوەبەری گشتی بەڕێوەبەرایەتی ناو برا، ئەویش لای خۆشیەوە نوسراوی ئاڕاستەی بەڕێوەبەرایەتی دابەشکردنی کارەبای ڕانیە کرد بەمەبەستی ناردنی دەرخستەی کارەکە.\nوتیشی: ئەندازیاری بەڕێوەبەری بەڕێوەبەرایەتی دابەش کردنی کارەبای ڕانیە علی محەمەد لەکەمترین کاتدا کۆی دەرخستەو کارەکانی ئاڕاستەی بەڕیزیان و دواتر وەزارەتی کارەبای کردو بەبەردەوامی چاودێری جێ به جێ کردنی کارەکەی کرد تاوەکو موافەقەتی کارەکە.\nئەو نوێنەرەی حزبی شیوعی ئاماژەی بۆ ئەوەشكرد: سوپاسی هەریەك لە بەڕیز کاک شێخ سالار بەڕێوەبەری گشتی کارەبای سلیمانی و ئەندازیار علی محمد بەڕێوەبەری بەڕێوەبەرایەتی دابەش کردنی کارەبای ڕانیە دەكەین كە کۆی پارەی تەرخان کراو لەسەرووی شەست ملیۆنە لە پارەی بەڕێوەبەرایەتیەکەی تەرخان کرد و بەڕێز نەهرۆ بەڕێوەبەری ناحیەی چوارقوڕنە بە هەموو شیوازێک پشتگیرو پشتیوانی خۆی نیشانداوە بۆ هەرچی زووە گەڕانەوەی ڕووناکی بۆ دووسایدی گشتی چوارقوڕنە، و کاک سامان بەڕێوەبەری فەرمانگەی کارەبای چوارقوڕنە دەکەم کە هەمیشە لەخەمی چاکردنی ئینارەکان دابوە، سوپاسی کاک عوسمان ڕەمەزان لیپرسراوی بەشی ئینارە دەکەم پشتگیرو پشتیوان بووە.


ئه‌ندامی جه‌سته‌ی کوردێک چه‌ند که‌سێکی له مه‌رگ ڕزگار کرد - Mehr News Agency\n24 gulanê 2017 - 11:30\nNews Code 10224\nئه‌ندامی جه‌سته‌ی کوردێک چه‌ند که‌سێکی له مه‌رگ ڕزگار کرد\nبنه‌ماڵه‌یه‌کی شاری بیجار دوای ئه‌وه‌ی کوڕه ۲۸ ساڵانه‌که‌یان تووشی مه‌رگی مێشكی بوو، ئه‌ندامانی زیندووی جه‌سته‌ی کوڕه‌که‌یان وه‌ک خێر به‌خشی.\nبه ڕاپۆرتی ئاژانسی مێهر، لاوێکی ته‌مه‌ن ۲۸ ساڵانی بیجاڕی دوای ئه‌وه‌ی له ڕووداوێکی هات و چوودا تووشی مه‌رگی مێشکی بوو، ئه‌ندامانی خۆیی به‌خشی. ئه‌م کاره بووه هۆی ئه‌وه‌ی تاکوو چه‌ند که‌سی نه‌خۆش له ئێراندا که پێویستیان به ئه‌ندامانی له‌شی ئه‌م لاوه بوو، دووباره بگه‌ڕێنه‌وه بۆ ژیانی ئاسایی.\nماوه‌ی چه‌ند ساڵێکه که به‌خشینی ئه‌ندامانی له‌ش دوای کاره‌سات یان ڕووداوێکی له‌ناکاو له ئێران باو بووه، شارۆمه‌ندانی ئێرانی به ڕه‌زایه‌تی خۆیان له ئه‌نجومه‌نی پزشکی به‌خشینی جه‌سته ناو نووسی ده‌که‌ن و له ئه‌گه‌ری هه‌ر ڕووداوێک وه‌ک مه‌رگی مێشكی، پزشکه‌کان و بنه‌ماڵه‌ی ئه‌و که‌سه ده‌توانن ئه‌ندامانی زیندووی جه‌سته‌ی ئه‌م که‌سه به که‌سانی نه‌خۆشی دیکه ببه‌خشن که پێویستیان پێیه‌تی.\nشایانی باسه که ماوه ۱۶ ساڵه ئه‌م ئه‌نجومه‌نه له پارێزگای کوردستانی ئێرانیش چالاکه له ساڵی ۱۳۸۹وه به‌خشینی ئه‌ندامانی زیندووی جه‌سته‌ی ئه‌و که‌سانه که تووشی مه‌رگی مێشكی یان جۆری دیکه‌ی مه‌رگ ده‌بنه‌وه، به‌رز بووه‌ته‌وه.\nبه پێی ئاماره‌کان، تاکوو ئێسته ۲۵ که‌س له کوردستان ئه‌ندامانی جه‌سته‌ی خۆیان به که‌سانی نه‌خۆش به‌خشیوه و نزیک به ۱۰۰ که‌سی نه‌خۆش به‌م هۆیه‌وه گه‌ڕاونه‌ته‌وه بۆ ژیانی ئاسایی ڕۆژانه‌ی خۆیان.


برایان هوک: ناکۆکیەکانی کەنداو زیاد لە پێویست درێژەیان کێشاوە\nنوێنەری تایبەتی ئەمەریکا بۆ کاروباری ئێران برایان هوک دەڵێت ناکۆکیەکانی نێوان وڵاتانی کەنداوی عەرەبی زیاد لە پێویست درێژەی کێشاوە و داوای لەو وڵاتانە کرد دووبارە متمانە و یەکگرتوویی لەنێوانیاندا بنیادبنێنەوە.\nلە ناوەڕاستی ساڵی 2017 دا هەریەک لە وڵاتانی سعودیە و ئیماڕات و بەحرەین و میسڕ پەیوەندییەکانیان لەگەڵ قەتەڕدا بڕی و بە تۆمەتی پشتیوانیکردن لە تیرۆر ئەو وڵاتەیان تۆمەتبارکرد. لەلای خۆشیەوە قەتەڕ ئەو تۆمەتانە ڕەت دەکاتەوە و دەڵێت ئەو وڵاتانەی پەیوەندییان لەگەڵدا بڕیوین دەیانەوێت سەروەری وڵاتەکەمان لەناوببەن.\nنوێنەری تایبەتی ئەمەریکا بۆ ئێران برایان هوک لە دوای کۆبوونەوەکەی لەگەڵ وەزیری دەرەوەی قەتەڕدا وتی ” ناکۆکیەکان زیاد لە پێویست درێژەیان کێشا و لە کۆتاییدا زیان بە بەرژەوەندییە هاوبەشەکان لە ناوچەکەدا دەگەیەنێت.”


سوپای پاسداران: کەشتییە جەنگییەکانی ئەمریکا لەژێر کۆنتڕۆڵی ئێمەدان\nکەربەلا؛ تەقینەوەیەک رویدا، 12 کەس گیانیان لەدەستدا\n- 5/23/2019 8:12:00 AM 6113 جار خوێندراوەتەوە\nجێگری فەرماندەی سوپای پاسدارانی ئێران رایگەیاند، کەشتییە جەنگییەکانی ئەمریکا لە کەنداو لە ژێر کۆنتڕۆڵی هێزەکانی ئەواندان و بەهیچ جۆرێک مایەی مەترسی نین.\nعەلی فەدەوی، جێگری فەرماندەی سوپای پاسدارانی ئێران لەمیانی رێوڕەسمێکدا بۆ یادی فەرماندە سەربازییەکانی وڵاتەکەی وتارێکی پێشکەشکرد و رایگەیاند، "ئەو کەشتییە جەنگییانەی ئەمریکا ئێستا لە کەندوان، لەژێر کۆنتڕۆڵی تەواوی ئەرتەش و سوپای پاسدارانن و جێگەی هیچ نیگەرانییەک نییە".\nسەردەمانێک 327 کەشتی جەنگی ئەمریکا لە کەنداو بون\nئاماژەی بەوەشکرد، "ئێستا کەمترین ژمارەی کەشتییە جەنگییەکانی ئەمریکا لە کەنداون، سەردەمانێک 327 کەشتی جەنگی ئەمریکا لە کەنداو بون، سەربازانی ئێمە نەک تەنیا ترسیان نەبو بەڵکو هەنگاوەکانیان بوە هۆی ئەوەی دوژمن بەهەموو ئەو توانایەی هەیبوو کەوتبوە حاڵەتی ترس و تۆقان".\nدوو هەفتە لەمەوبەر ویلایەتە یەکگرتوەکانی ئەمریکا کەشتی فڕۆکە هەڵگری ئەبراهام لینکۆڵن و چەندین فڕۆکەی ( B-52) و موشەکی پاتریۆتی رەوانەی رۆژهەڵاتی ناوەڕاست کرد، ئامانج لە رەوانەکردنی ئەو کەرەستە سەربازییانەش وەک سەرۆکی ئەمریکا وتی، بۆ "روبەروبونەوەی مەترسییەکانی کۆماری ئیسلامی ئێران"ە.\nباکوری گەروی هورمۆز لەژێر کۆنتڕۆڵی ئێمەدایە و دەبێت ئەمریکا مۆڵەت لە ئێمە وەربگریت بۆ هاتوچۆکردن بەو ڕێڕەوەدا\nجێگری فەرماندەی سوپای پاسدارانی ئێران دەشڵێت، "باکوری گەروی هورمۆز لەژێر کۆنتڕۆڵی ئێمەدایە و دەبێت ئەمریکا مۆڵەت لە ئێمە وەربگریت بۆ هاتوچۆکردن بەو ڕێڕەوەدا، بەهیچ شێوەیەک ناتوانن نزیکی کەناراوەکانی ئێمە ببنەوە".\nپێشتریش حوسەین سەلامی، فەرماندەی گشتی سوپای پاسدارانی ئێران رایگەیاندبو، ئەوەی ئێستا ئەمریکا لە رۆژهەڵاتی ناوەڕاست دەیکات تەنها جەنگێکی دەرونیە، چونکە ئاڵوگۆڕپێکردنی هێزەکانی ئەمریکا شتێکی ئاساییە و لەماوەی رابردوشدا ئەو وڵاتە ئەو جموجوڵانەی هەبوە.


یه‌ك جار نیه‌ت هێنان بۆ هه‌موو مانگی ڕه‌مه‌زان - كوردی سۆرانی - شێخ موحه‌مه‌د ساڵح العثیمین\nیه‌ك جار نیه‌ت هێنان بۆ هه‌موو مانگی ڕه‌مه‌زان\nپرسیارێكه له لایه‌ن شێخ ابن عثیمین ـ ڕه‌حمه‌تی خوای لێ بێت ـ وه‌ڵامی دراوه‌ته‌وه، وه ناوه‌ڕۆكی پرسیاره‌كه ئه‌مه‌یه:" ئایا یه‌كجار نیه‌ت هێنان بۆ هه‌موو مانگه‌كه له‌سه‌ره‌تای ڕه‌مه‌زانه‌وه بۆ هه‌موو ڕۆژه‌كانی ئه‌ومانگه به‌سه؟".\nئایا یه‌كجار نیه‌ت هێنان بۆ هه‌موو مانگه‌كه له‌سه‌ره‌تای ڕه‌مه‌زانه‌وه بۆ هه‌موو ڕۆژه‌كانی ئه‌ومانگه به‌سه ؟ .\nگومانی تێدا نیه ئه‌و كه‌سه‌ی كه له‌كۆتای شه‌وه‌وه هه‌ڵده‌سێت وپارشێو ده‌كات، مه‌به‌ستی ئه‌وه‌یه كه ڕۆژوو بگرێت، وه‌هه‌موو كه‌سێكی ژیر وعاقڵیش به وویست وئیراده‌ی خۆی هه‌ڵسوكه‌وت ده‌كات، وه‌به‌بێ ئیراده‌ی خۆی هیچ شتێك ناكات، ئیراده‌و وویستیش بریتی یه له( نیه‌ت ) چونكه هیچ مرۆڤێك له‌كۆتایی شه‌وه‌وه ده‌ست ناكات به‌خواردن ئه‌گه‌ر مه‌به‌ست ونیه‌تی ڕۆژووگرتنی نه‌بێت، له‌به‌ر ئه‌وه ئه‌گه‌ر ته‌نها مه‌به‌ستی خواردن بێت له‌و كاته‌دا هه‌ڵناسێت بۆ خواردن وخواردنه‌وه، ئه‌مه‌ش خۆی له‌خۆیدا بریتی یه له( نیه‌ت هێنان ) .\nبه‌لام لێره‌دا پرسیارێك دروست ده‌بێت : ئایا ئه‌گه‌ر كه‌سێك پێش خۆرئاوا بوون خه‌وی لێكه‌وت وخه‌به‌ری نه‌بویه‌وه تا پاش هه‌ڵهاتنی سپێده‌ی ڕۆژی دواتر، لێره‌دا ئه‌و كه‌سه نیه‌تی نه‌هێناوه بۆ ئه‌و ڕۆژه‌ی دواتر، ئایا ئه‌توانین بڵێین ڕۆژووی ئه‌م ڕۆژه‌ی پاشتری ڕۆژویه‌كی ته‌واو و دروسته؟ له‌سه‌ر ئه‌و بنه‌مای نیه‌تی پێشوو تری ؟ یان ئه‌ڵێین ڕۆژووی ئه‌و ڕۆژه‌ی دروست نیه چونكه له‌شه‌وه‌كه‌یدا نیه‌تی بۆ نه‌هێناوه‌ته‌وه .\nله‌وه‌ڵامدا ئه‌ڵێین : ڕای په‌سه‌ند ئه‌وه‌یه كه‌ڕۆژووی ئه‌و ڕۆژه دروست وصحیحه وهیچ ئیشكالێكی تێدا نیه، چونكه نیه‌ت هێنانی سه‌ره‌تای ڕه‌مه‌زانی بۆ هه‌موو مانگه‌كه به‌سیه‌تی وپێویست ناكات به‌وه‌ی هه‌موو ڕۆژێك نیه‌ت تازه‌بكه‌یته‌وه، اللهم ئه‌گه‌ر كاتێك نه‌بێت كه‌شتێك بێته پێشه‌وه، ئه‌و كه‌سه له ئه‌ثنای ڕه‌مه‌زاندا ڕۆژووی شكاند بێت ( وه‌ك ئه‌وه‌ی نه‌خۆش كه‌وتبێت یان سه‌فه‌ری كردبێت یان كه‌وتبێته سوڕی مانگانه‌وه یان هه‌رشتێكی تر ) له‌م كاته‌دا ئه‌گه‌ر ده‌ستی كرده‌وه به‌ڕۆژوو گرتن ئه‌وه پێویست ده‌كات جارێكی تر نیه‌ته‌كه‌ی نوێ بكاته‌وه بۆ ره‌مه‌زان .\nسه‌رچاوه: كتابی چل و‌هه‌شت پرسیار له‌سه‌ر ڕۆژوو پرسیاری بیست ونۆهه‌م .


226 جار بینراوە\nدەشێ بۆ هەندێك كەس ئەمە یەكەم جار بێت گوێبیستی تیۆری گەمە بووبێت، هەندێك هەر بیستبێتی، بەڵام لێرەدا دەمانەوێت باس لەم تیۆرە بكەین و چ سودێكی بە زانستی ئابووری گەیاندووە و چۆن رەوتی ئابووریی نوێی گۆڕی. لێرەدا هەوڵ ئەدرێت وەڵامی ئەو پرسیارانە بدرێتەوە.\nوەك یاریزانی پۆكەر\nتیۆری گەمە یان تیۆری یاری، شرۆڤەیەكی ماتماتیكی حاڵەتی لێكدانی بەرژەوەندییەكانە، بە مەبەستی گرتنەبەری باشترین بژاردەی بەردەست بۆ بڕیاردان لە سایەی ئەو هەلومەرجەی هەیە، تا بە ئامانجی دیاری بگەین. هەرچەندە پەیوەندیی لە نێوان تیۆری گەمە و یاری دامە و پۆكەر هەیە، بەڵام ئەم تیۆرە دەچێتە ناو كێشە هەر ئاڵۆز و جدییەكانی پەیوەندییدار بە كۆمەڵناسی و زانستی ئابووری و سیاسەت و زانستی سەربازییەوە.\nتیۆری گەمە بوارێكە لە بوارەكانی بایەخی ماتماتیك كە بایەخێكی گەورەی لەوەی پێی دەوترێت توێژینەوەی كردارەكەی (بحوث عملیات) و زانستی ئابوورییدا هەیە. بایەخی بە كۆڵینەوەی ستراتیجیەتی هەڵسوكەوتە یان كاركردنە لەناو سیستمێك یان مەنزومەیەكی رێساداری دیاریكراودا (ئەم رێسایانە پێی دەوترێت گەمە).\nناوەڕۆكی ئەم تیۆرە، لایەنە ئابوورییەكان وەك دامەزراوە بەرهەمدارییەكان زۆجار بڕیارەكانیان لەسەر بناغەی پێشبینی كردنی بڕیارەكانی دامەزراوە كێبڕكارەكانیان دەردەكەن. وەك یاریزانی پۆكەر، كە هێزی كاغەزەكانی دەستی لەسەر بنەمای پێشبینی كردنی بۆ هێزی كاغەزەكانی دەستی یاریزانەكەی بەرامبەری هەڵدەسەنگێنێت، رەفتاری ئەم یاریزانانە وا ناكات كە كێبڕكێ ئابوورییەكە بەس بێت تا زامنی بەدەستهێنانی باشترین ئەنجامی بۆ بكات.\nگرنگترین توخمەكانی گەمە\nبوونی چەند یاریزانێك، ئامانجی هەر یەكێكیان قازانجی زیاترە لەویتریان، یان بەدەستهێنانی رەوشێكی باشترە.\nتێڕوانینی هەر لایەك بۆ قازانج و زیان بەپێی ئەو بەهایەی بەسەر رەفتاریاندا زاڵە دەگۆڕێت.\nلە ساڵی ١٩٤٤ چەمكی گەمە لە تیۆرێكدا گەڵاڵە بوو، كە لە كتێبی (تیۆری گەمە و رەفتاری ئابووری) بڵاوكرایەوە، كە فیۆن نیومان و ئۆسكار مۆرگینسترن نوسیویانە. هەندێك ریشە و سەرەتاكانی ئەم تیۆرە بۆ ساڵی ١٧١٣ دەگەڕێننەوە، كاتێك نامەیەكی جەیمس وۆڵدگریڤ ئاشكرا ئەبێت، كە تێیدا ئەگەرەكانی یاریكردنی كاغەزی قوماری نێوان دوو كەس باس دەكات.\nئەم تێۆرە هەوڵی خستنەڕووی رەفتاری تاك یان كۆمپانیا یان كارگەیەك لەبەرامبەر هەر بڕیارێكی ستراتیجی بە شێوازی ماتماتیكانە دەدات، بەجۆرێك كە سەركەوتنی تاك لە بژاردەكەیدا بەندە بە بژاردەكانی ئەوانی ترەوە.\nتیۆری گەمە بە لقێكی زانستی ماتماتكی پراكتیكی دادەنرێت، چونكە ئەم تیۆرە پراكتیكی رێگە ماتماتیكییەكانە بەسەر یارییەكی دیاریكراو یان حاڵەتێكی دیاریكراوی زانستی كۆمەڵایەتیدایە، وەك زانستی ئابووری. هەشت ئابووریناس كە خەڵاتی نۆبڵ یان وەرگرتووە پسپۆڕ بوونە لە تیۆری گەمە، ناودارترینیان جۆن ناس بوو، كە داهێنانەكەی لە پێشنیاری رێگەكانی دیاریكردنی ستراتیجییەتی پێشبینیكراوی یاریزانەكان بووە لەسەر بنەمای عەقلانیەت (Rationality) و دۆزینەوەی خاڵی هاوسەنگی (Equilibrium Points) یان چارەسەر كردنی گرفتی گەمەكە.\nیاریزانێكی دەیەوێ زۆرترین خاڵ (پارە) كۆبكاتەوە\nناوبانگترین پراكتیزەكردنی تیۆری گەمە، ئەوەی بە مەتەڵی زیندانییەكان ناسراوە، دوو كەس بە تۆمەتی دزین دەگیرێن، بەجیا و هەر یەكە و لە ژوورێك لێكۆڵینەوەی لەگەڵ دەكرێت، بەوەش هەر یەك لەو تۆمەتبارە دوو ئەگەری لە بەردەستدایە، یان ئەوەتا دان بە تاوانەكەیدا بنێت یان ئەوەتا نكۆڵی لێ بكات، بەڵام باشترین ئەگەر لەبەردەم یەك لەوان، داننانە بە تاوانەكەی و گێڕانەوەی شتە دزراوەكانە لە بەرامبەر بەوەی سزاكەی سوك بكریت، یەكێكیان دەیەوێ دانی پێدا بنێت بەهیوای سوككردنی سزاكەی، هەروەها نكۆڵیكردن لە تاوانەكەی لە حاڵەتی دانپێنانی تۆمەتبارەكەی تردا، ئەم تۆمەتبارە سزای قورستری دەدرێت.\nتیۆی گەمە لەسەر بنەمای مامەڵەی بازرگانی لە ئابووری دەڕوانێت، بەوەی بریتییە لە یارییەك كە هەر یاریزانێكی دەیەوێ زۆرترین خاڵ (پارە) كۆبكاتەوە، گریمانەی ئەوە دەكرێت هەموو یاریزانەكان بە عەقلانی و لۆجیكێكی دیاریكراو مامەڵە دەكەن، كە هەموو مامەڵە و قازانج و زیانەكانیان بەپێی ئەو پلانە ستراتیجییەی دایانڕشتوە، بەشێوەیەكە كە لە ئایندە زۆرترین دەستكەوت مسۆگەر بكەن. تیۆری گەمە گریمانەی ئەوە دەكات كە هەموو یاریزانەكان (بازرگان یان یەكە ئابوورییەكان) هەموو بڕیار و بیركردنەوەی بەرامبەرەكانیان ئەژمار كردوە بۆ ئەوەی باشترین بڕیار بدەن.\nلەلایەكی ترەوە، تیۆری گەمە بە رەفتاری بەكاربەرەوە پەیوەستە، گریمانەی ئەوە دەكات، كە بەكاربەر بڕیاری عەقلانی و ورد دەدت، ئەمەش بە خاڵی لاوازی تیۆرەكە دادەنرێت بەوەی دەچێتە خزمەتی بڕیاردانی محافزكارانەوە. تیۆری گەمە لەو تیۆرانەی ماتماتیكە كە زۆرترین بەكارهێنانی لە ئابووری و سیاسەتدا هەیە، پێویستی بە تێگەیشتن و شیكارە تا بەباشی و لە تیۆرەكە و دەرهاویشتەكانی سود وەربگیرێت، پیویستە ئەوەی ئیدارەی ئابووری دەدات لەم تیۆرە و بنەماكانی و تیۆرەكانی تریش گەیشتبێت، بۆ ئەوەی بتوانێ توێژینەوە و شرۆڤە و بڕیاری دروست و گونجاوی بدات ئەگەر بە رێژەییش بێت.\nلە رووی سەربازیشەوە بەكاردەهێنرێت، سەرباز ئەم تیۆرە بەكاردەهێنێت تا لە جەنگدا بزاوتی هێزی دوژمن بزانێت. هەمان شت بۆ حزبە سیاسییەكان ئەوانەی چالاكییە سیاسییەكانیان وەك یارییەكی سیاسی تەماشا ئەكەن، راستە، جۆهان هۆزینگای مێژوونووسی هۆڵەندی، تەماشاكردنی مرۆڤ وەك یاریزان تێگەیشتنی كلتور و دیاردە مرۆییەكان ئاسان دەكات، چونكە مرۆڤ هەر لە منداڵییەوە تا دوا ساتەكانی لە كەشێكی یاریكردندایە.\nشرۆڤەی عەقلانی و دابڕانی رەفتار\nئەم تیۆرە لەسەر بنەمای شرۆڤەی عەقلانی و دابڕانی رەفتاری یاریزانەكان دامەزراوە، لەبەر ئەوە تیۆرەكە بایەخ بە ئامانجی یاریزانەكان نادات بە قەدەر ئەوەی بایەخ بە سەركەوتن و قازانجی لایەك لەسەر حسابی كەوتن و زیانگەیاندن بەڕكابەرەكە دەدات. ئەم تیۆرە رەفتاری گونجاو بۆ بردنەوە و دۆڕاندنی ركابەر دیاری دەكات، واتە بە گرتنەبەری رێگەی عەقلانی بۆ سەركەوتن و قازانج كردن بەسەر ركابەردا.\nلێرەدا پرسیارەكە گرنگەكە ئەمەیە: ئایا سەركردە ئیدارییەكانی ئێمە چەند ئاگاداری ئەم تیۆرەن كە زۆربەی دەوڵەتانی جیهان سیاسەت و بڕیارەكانیان لەسەر بنەمای ئەو تیۆرە دادەڕێژن، چونكە بەهۆی ئەم تیۆرەوە هەموو ئەگەرەكانی ركابەرەكانیان بە وردی دەخوێننەوە، ئەوكات بڕیاری دروست دەدەن، نەك لەسەر بنەمای میزاج و عینادی و رقەبەرایەتی شەخسی.\nس/ ژوورى بازرگانى سلێمانى


ئێران: بەشار ئەسەد هێڵی سوورە – زاگرۆس پۆست\nماڵەوە / ئێران / ئێران: بەشار ئەسەد هێڵی سوورە\nئێران: بەشار ئەسەد هێڵی سوورە\nشه‌ممه 7 ئایار 2016\tئێران, جیهان, هەواڵ 113 جار خوێنراوه‌ته‌وه\nولایەتی دەڵێت: بەشار ئەسەد بۆ رژیمی ئیسلامی ئێران هێڵی سوورە و رێگە نادەین لە سەرۆکایەتی لاببرێت.\nعەلی ئەکبەر ولایەتی، راوێژکاری باڵای خامنەیی بۆ کاروباری نێودەوڵەتی لە چاوپێکەوتنێک لەگەڵ کانالی (ئەلیتحاد)ی لوبنان دەڵێت: رژیمی ئیسلامی ئێران سوورە لە پشتیوانیکردنی رژیمی بەشار ئەسەد و بە هیچ شێوەیەک رێگە نادەین ناوبراو لە دەسەڵات لاببرێت و هەروەها وتیشی ئێمە هەر لەسەرەتای هاتنەوە سەرکارمان لە ئێران پێوەندی چڕوپڕمان لەگەڵ رژیمی بەشار ئەسەد هەبوە و بە ئەرکی خۆمانی دەزانین پشتیوانی ئەو وڵاتە بکەین.\nوڵایەتی لە درێژەی قسەکانیدا وتیشی تا سەرکەوتن لەگەڵ بەشارئەسەد دەمێنینەوە و لە رێزی پێشەوەی سەنگەرەکانی بەرگری دەبین لە بەشار و حکومەتەکەی.


وه‌زیرى به‌رگرى له‌گه‌ڵ هاوتا توركییه‌كه‌ى په‌یوه‌ندییه دووقۆڵییه‌كانى نێوان هه‌ردوو وڵاتى تاوتوێكرد » پێگەی تۆڕی میدیای عێراقی\nوه‌زیرى به‌رگرى له‌گه‌ڵ هاوتا توركییه‌كه‌ى په‌یوه‌ندییه دووقۆڵییه‌كانى نێوان هه‌ردوو وڵاتى تاوتوێكرد\nجومعه عناد سه‌عدون وه‌زیرى به‌رگرى ،ئه‌مڕۆ دوشه‌ممه،له‌گه‌ڵ هاوتا توركیه‌كه‌ى خلوسى ئه‌كار په‌یوه‌ندى دو قۆڵى نێوان هه‌ردوو وڵات تاوتوێى كرد.\nله راگه‌یاندراوێكى وه‌زاره‌ت كه كۆپیه‌كى ده‌ستى ئاژانسى هه‌واڵى عێراقى (اه‌ع) كه‌وتووه رایگه‌یاند:" سه‌عدون پێشوازى له هاوتا توركیه‌كى و شاندى یاوه‌رى كرد".\nبه‌پێى راگه‌یاندراوه‌كه" په‌یوه‌ندى دوو قۆڵى نێوان هه‌ردوولا و په‌ره‌پێدانى په‌یوه‌ندیكان تاوتوێى كرا، له میان دانیشتنه‌كه هه‌ریه‌ك له فه‌ریق روكنى یه‌كه‌م عه‌بدولئه‌میر یاره‌ره‌ڵلا سه‌رۆكى ئه‌ركانى سوپا و ژماره‌یه‌ك له ئه‌فسه‌رانى وه‌زاره‌تى به‌رگرى ئاماده‌ى بوون".


کێشەی کەم‌ئاوی پارێزگای لوڕستانیشی گرتەوە – کوردستان و کورد\nکێشەی کەم‌ئاوی و بەتایبەت ئاوی خواردنەوە پارێزگای لوڕستانیشی گرتەوە و خەڵکی ئەو پارێزگایەی تووشی کێشە کردووە.\nلەدرێژەی سیاسەتە چەوتەکانی ڕێژیمی داگیرکەری ئێران بۆ وشککردنی سەرچاوە ئاوییەکانی کوردستان و کێشەی کەم‌ئاوی، پارێزگای لوڕستانیشی گرتەوە و خەڵکی ئەو پارێزگایە تووشی کێشەگەلی جیددی و بەتایبەت نەبوونی ئاوی خواردنەوە بوونەتەوە و بەپێی لێدوانی بەرپرسانی ڕێژیم ئەم کێشەیە لە ئەمساڵدا بە بەراورد لەگەڵ ساڵی ڕابردوو چەند بەرانبەر زیاتر بووە.\nلەم پێوەندییەدا ڕۆژی چوارشەممە، ٢٨ی بانەمەڕی ١٤٠١ی هەتاوی، فەرهاد زیویار، پارێزگاری پارێزگای لوڕستان ڕایگەیاند: کێشەی کەم‌ئاوی لەو پارێزگایە بەپێی ساڵانی ڕابردوو زۆر زیاتر بووە و ئەمەش ماوەی ٣ تاکوو ٤ ساڵی پێویستە تاکوو خەسارەکانی ئەم کێشەیە قەرەبوو بکرێنەوە.\nسەرەڕای ئەوەی کە ئاوی زۆربەی ناوچەکانی زاگرۆس دەچێتەوە پارێزگای لوڕستان، بەڵام بە هۆی پیلانەکانی ڕێژیمی داگیرکەری ئیرانەوە وشکەساڵی و نەبوونی ئاوی خواردنەوە خەڵکی ئەو پارێزگایەشی گرتووەتەوە و لە ماوەی ساڵانی ڕابردوودا ئەم کێشانە زیاتر پەرەیان گرتووە.\nشایانی باسە کە کوردستان بە سەرچاوەی ئاوی ناوچەکە و یەکێک لە سەرچاوە ئاوییەکانی جیهان ئەژمار دەکرێت، بەڵام داگیرکەرانی کوردستان و بەتایبەت ڕێژیمی داگیرکەری ئاخوندی بەردەوام هەوڵیان داوە بە گواستنەوەی ئاوی کوردستان ناوەندی ئێران ئاوەدان بکەنەوە و ئەمەش بووەتە هۆی وشکبوونی سەرچاوە ئاوییەکانی کوردستان، ئەم کێشەیش وێڕای ناوچەکانی تری ڕۆژهەڵاتی کودستان، پارێزگای لوڕستانیشی گرتە\nتاگی بابەت: کێشەی کەم‌ئاوی پارێزگای لوڕستانیشی گرتەوە


Home›هەواڵ›کوردستان›جێگرەوەکەی سۆران عومەر ئەمڕۆ سوێندی یاسایی دەخوات\nدوای ئەوەی كۆمەڵی ئیسلامی بەڕێوەبەری گشتی چاودێری و گەشەپێدانی كۆمەڵایەتی پارێزگای سلێمانی دەستنیشانكرد بۆ جێگرەوەی (سۆران عومەر) پەرلەمانتاری دەستلەكاركیشاوەی ئەو حزبە، هاوكات لە ڕێگەی وەرگرتنی سیڤی كۆمەڵی ئیسلامی پۆستی بەڕێوەبەری گشتی چاودێری و گەشەپێدانی كۆمەڵایەتی سلێمانی پڕدەكاتەوە.\nعومەر گوڵپی، بەڕێوەبەری گشتی چاودێری و گەشەپێدانی كۆمەڵایەتی سلێمانی كە ئەمڕۆ لە پەرلەمانی كوردستان وەك جێگرەوەی (سۆران عومەر) پەرلەمانتاری كۆمەڵی ئیسلامی دەستبەكاردەبێت بە SNN راگەیاند: بە گوێرەی ئەو ڕێككەوتنەی كە لە دواین هەڵبژاردنەكانی ئەنجوومەنی پارێزگاكان لە نێوان یەكێتیی نیشتمانیی كوردستان و كۆمەڵی ئیسلامی و بزووتنەوەی گۆڕان و یەكگرتووی ئیسلامی واژۆی لەسەر كراوە بۆ دابەشكردنی پۆستە ئیدارییەكانی سنووری پارێزگای سلێمانی، پۆستی بەڕێوەبەری گشتی چاودێری و گەشەپێدانی كۆمەڵایەتی سلێمانی، بەركەوتەی سیاسی كۆمەڵی ئیسلامییە.\nئاماژەی بەوەشكرد، “تا ئێستا ئەو ڕێككەوتنە لە نێوان ئەو چوار هێزە سیاسییە ڕێز لێگیراوە و هیچ ئاماژەیەك نییە بۆ هەڵوەشندنەوەی، بۆیە ئێمە وەك كۆمەڵی ئیسلامی ئەو پۆستە بە پشكی خۆمان دەزانین و كۆمەڵی ئیسلامیش كاندیدێك بۆ پڕكردنەوەی پۆستی بەڕێوەبەری گشتی چاودێری و گەشەپێدانی كۆمەڵایەتی دیاریدەكات”.\nبەڕێوەبەری گشتی چاودیری و گەشەپێدانی كۆمەڵایەتی سلێمانی ئەوەشی خستەڕوو، چەند ڕۆژێكە كۆمەڵی ئیسلامی دەستی بەوەرگرتنی سیڤی كردووە بۆ دیاریكردنی كەسێكی شایستە وەك بەڕێوەبەری نوێی بەڕێوەبەرایەتی گشتی چاودێری و گەشەپێدانی كۆمەڵایەتی سلێمانی\nلە گەرميان منداڵێک بوو بە ژێر شۆفڵی باوکيەوە و گيانيلەدەستدا


سعودیە ئامادەیی خۆی نیشان دەدات بۆ ڕەوانەکردنی هێز بۆ سوریا\nوەزیری دەرەوەی سعودیە عادل جوبەیر وتی وڵاتەکەی ئامادەیە لە چوارچێوەی ئەو هاوپەیمانێتییەدا کە ئەمەریکا ڕابەرایەتی دەکات هێز ڕەوانەی سوریا بکات، ئەگەر هاتوو ئەمەریکا بڕیار بدات هاوپەیمانێتییەکە فراوانتر بکات.\nجوبەیر لە کۆنگرەیەکی ڕۆژنامەوانیدا لەگەڵ سکرتێری گشتی نەتەوە یەکگرتووەکان ئەنتۆنیۆ گۆتێرێش لە ڕیاز وتی " گفتوگۆ لەگەڵ ئەمەریکادا دەکەین سەبارەت بە ڕەوانەکردنی هێز بۆ سوریا، ئێمە لە سەرەتای دەستپێکردنی شەڕی سوریاوە ئەو گفتوگۆیانەمان ئەنجامداوە."\nوتیشی سعودیە پێشتر پێشنیاری کردووە بۆ سەرۆکی پێشووی ئەمەریکا باراک ئۆباما تاوەکو هێزی وشکانی بنێرێت بۆ سوریا ئەگەر واشنتن بڕیار بدات هاوپەیمانێتیەکە فراوانتر بکات بۆ بەرەنگاربوونەوەی ڕێکخراوی داعش.\nئەم لێدوانەی جوبەیر لە کاتێکدا هات کە ڕۆژنامەنووسان پرسیاریان لێکرد سەبارەت بە لێدوانەکەی بەڕێوبەرایەتییەکەی سەرۆک ترامپ کە لە ماوەی ڕابردوودا ڕایگەیاندبوو دەیەوێت هێزە عەرەبییەکان شوێنی سەربازە ئەمەریکییەکانی ناو سوریا بگرنەوە.\nجوبەیر وتی " گفتوگۆ هەیە لەسەر چۆنێتی ئەو هێزانەی کە دەبێت بوونیان هەبێت لە ڕۆژهەڵاتی سوریا، ئەو گفتوگۆیانەش ئێستا بەردەوامن."\nوتەبێژی کۆشکی سپی سارا ساندەرز ڕۆژی دووشەممە وتی سەرۆک ترامپ حەز دەکات هێزەکانی ئەمەریکا لە سوریا بکشێنێتەوە بەڵام کاتێکی دیاری نەکردووە بۆ کشانەوەکە، ئەوەش دوای دوو ڕۆژ لە هێرشە ئاسمانییە هاوبەشەکانی ئەمەریکا و بەڕیتانیا و فەڕەنسا بۆ سەر ئامانجە سورییەکان وەکو وەڵامدانەوەیەک بۆ بەکارهێنانی چەکی کیمیایی لەلایەن سوریاوە.\nبەرپرسێکی ئەمەریکی بە ئاژانسی هەواڵی ڕۆیتەرزی وت ئێستا ئەمەریکا بیر لەوە دەکاتەوە چ هێزێک دەکرێت شوێنی بگرێتەوە لەو ناوچانەی سوریادا کە پێشتر لەژێر دەستی چەکدارانی داعشدا بوون، ئەمەش لە کاتێکدا ئەگەر ئەمەریکا بیەوێت بوونی سەربازیی خۆی لە وڵاتەکەدا کەم بکاتەوە. بەڵام تا ئێستا هیچ بڕیارێک دەرنەکراوە.\nمیری سعودیە محەمەد بن سەلمان پێش هێرشە ئاسمانییەکانی ڕۆژئاوا بۆ سەر سوریا وتی سعودیە لەوانەیە بەشداری کردەوەی سەربازیی بکات لە سوریادا.


کوردیپێدیا - 00-08-1987\n📅 00-08-1987 ℹ | پۆل: رێکەوت و رووداو (کڕۆنۆلۆژیا) | زمانی بابەت: 🏳 کوردیی ناوەڕاست\n- گەڕانەوەی نەوشیروان مستەفا لە دەرەوەی وڵاتەوە بۆ کوردستان.\n 📕 پەڕتووک | 🏳 کوردیی ناوەڕاست | ڕێباز - قه‌ندیل به‌غدای هه‌ژاند - یاداشتی پێشمه‌رگایه‌تی 1980-1988 - به‌شی دووه‌م - چاپخانه‌ی وه‌زاره‌تی رۆشنبیری حوکومه‌تی هه‌رێمی کوردستان - 1993. لاپەڕە: 212


لە ئەمریکا کەمترین زیانی گیانی کۆرۆنا لە یەک مانگدا تۆمار دەکرێت\nلە ئەمریکا 1015 کەس بە پەتای کۆرۆنا گیانیان لەدەستداوە لە ماوەی 24 کاتژمێردا، بەپێی ڕاپۆرتی زانکۆی جۆن هۆپکینز کە درەنگانێکی ڕۆژی دووشەممە بڵاوی کردۆتەوە.\nئەمەش کەمترین ژمارەی زیانی گیانییە لە ماوەی یەک مانگدا.\nبەپێی ڕاپۆرتەکەی زانکۆی جۆن هۆپکینز، کە بە سەرچاوەیەکی متمانەپێکراوی زانیاریەکان لەسەر پەتای کۆرۆنا دادەنرێت، سەرجەم ئەوانەی بەهۆی کۆڤید 19ەوە گیانیان لەدەستداوە گەیشتۆتە 68689 کەس لە ئەمریکا.\nلێکۆڵینەوەکان لە ئەمریکا ئاماژە بەوە دەکەن تا مانگی 6 لەوانەیە ژمارەی ئەوانەی لە ئەمریکا بەهۆی ئەم پەتایەوە گیان لەدەست دەدەن بگاتە 100 هەزار کەس و هەروەها بە دووریشی دەزانن بڵاوبوونەوەی ئەم پەتایە لە هاوینی ئەمساڵدا کۆتایی پێبێت.\nسەرۆک ترامپ، لە دیمانەکەیدا لەگەڵ کەناڵی فۆکس نیوس، ئاماژەی بەوەکرد لەوانەیە 75 بۆ 100 هەزار کەس لە ئەمریکادا بەهۆی پەتای کۆرۆناوە بمرن، بەڵام دەشڵێت "گرتنەبەری ڕێوشوێنەکان بۆ بەرەنگاربوونەوە و خۆپاراستن لە پەتای کۆرۆنا و داخستنی ئابوری لە ئەمریکادا، بوونە مایەی خۆ لادان لە مردنی یەک ملیۆن و پێنجسەد هەزار کەس لە وڵاتەکەدا."\nلە ئێستادا نزیکەی نیوەی ستانەکانی ئەمریکا ئەو ڕێوشوێنانەی گرتبوویاننەبەر، بەلانیکەم تا ئەندازەیەک هێوریانکردۆتەوە هاوکاتی کەمبوونەوەی ژمارەی توشبوون بە پەتاکە، لەگەڵ ئەوەشدا کە لە هەندێک ناوچەی ئەمریکادا ژمارەکان لە هەڵکشاندان.


هۆشداریی دەدات لەبارەی هەڵاتنییان (هەسەدە) بەیاننامەیەك لەبارەی دیلەكانی داعشەوە بڵاودەكاتەوە – تۆڕی میدیایی خەڵک\n2019/10/10 - 8:30 PM\nهێزەكانی سوریای دیموكرات (هەسەدە) هۆشداریی دەدەن لەبارەی هەڵاتنی چەكدارانی ڕێكخراوی داعش كە لەئێستادا لە گرتوخانەكانی ئەواندا دەستبەرن، لەو بارەیەشەوە كۆمەڵی نێودەوڵًەتی بە گشتی و هاوپەیمانی نێودەوڵەتی ئاگاداردەكاتەوە.\nلەو بارەیەوە فەرماندەی ئەنجومەنی سەربازی تەبەقە لە بەیاننامەیەكدا ڕایگەیاند”دەستدرێژییەكان بۆسەر ناوچەكانی باكووری خۆرهەڵاتی سوریا بە بیانووی ناجۆر، بۆ هێنانەدی ئامانجی توركیایە لەڕووی دروستكردنەوەی هەرەمی چڵكاوخۆرەكانی داعش و ڕێكخستنەوەی ڕیزەكانیان و بوژاندنەوەی ڕێكخراوەكە”.\nتوركياداعشرۆژئاواى كوردستانسورياسورياى ديموكرات